qundao/data-zh-poetry huggingface dataset:
吾山吟
作者：耶律楚材
朝代：金
体裁：古风

吾山吾山予将归。予将归，深溪苍松围茅亭，扃扃柴扉。水边林下，琴书乐矣，水边林下，琴书乐矣，不许市朝知。猿鹤悲，吾山胡不归！
周敬之修夫子庙
作者：耶律楚材
朝代：金
体裁：七言绝句

天皇有意用吾儒，四海钦风尽读书。可爱风流贤太守，天山创起仲尼居。
和人韵
作者：耶律楚材
朝代：金
体裁：七言律诗

四海皇皇无所归，梦魂常绕故园飞。海山不羡学居易，华表留言笑令威。毛落难寻苏子节，囊空犹有老莱衣。静思二十年间事，扰扰纷纷尽觉非。
和人韵二首
作者：耶律楚材
朝代：金

西域诸蕃古未知，来生远过禹封畿。名山准拟金泥检，古塞无劳羽檄飞。世乐讵能敌静乐，蓑衣到底胜朝衣。年来痛忆闾山景，月照茅亭水一围。干戈未敛我伤神，自恨虚名误此身。否德讵能师百辟，微才安可步三辰。箕裘谩叹青毡旧，勋业空惊白发新。安得夔龙立廊庙，扶持尧舜济斯民。
和人韵二首·其一
作者：耶律楚材
朝代：金
体裁：七言律诗

西域诸蕃古未知，来生远过禹封畿。名山准拟金泥检，古塞无劳羽檄飞。世乐讵能敌静乐，蓑衣到底胜朝衣。年来痛忆闾山景，月照茅亭水一围。
和人韵二首·其二
作者：耶律楚材
朝代：金
体裁：七言律诗

干戈未敛我伤神，自恨虚名误此身。否德讵能师百辟，微才安可步三辰。箕裘谩叹青毡旧，勋业空惊白发新。安得夔龙立廊庙，扶持尧舜济斯民。
和冀先生韵
作者：耶律楚材
朝代：金
体裁：五言排律

运出三爻兑，龙飞九五乾。要荒归化育，豪哲入陶甄。有幸恩涵海，无私德应天。偏师收百越，一鼓下三川。天子能身正，元戎不自贤。重光道同轨，累圣德相联。策决九重内，功归万乘权。群雄哀稽颡，多士喜摩肩。辅弼规左右，丞疑赞后前。开夷逾汉武，平叛跨周宣。冠盖通穷域，车书过古埏。览机云母障，受谏翠华軿。款塞诸蛮洞，来朝百济船。降王趋陛阙，强虏列氓编。净扫妖氛变，潜消烽火烟。词臣游馆阁，幽隐起林泉。尧舜文明盛，商姬礼乐全。九成合古奏，二雅咏新篇。世卜千百世，年斯亿万年。宗亲成蒂固，国祚等瓜绵。圣政舆人颂，天威万古传。勉旃封禅事，不用策安边。
和冯扬善九日韵
作者：耶律楚材
朝代：金
体裁：七言律诗

冯君今岁又离家，携手赓酬海一涯。秦汉兴亡真梦寐，苏张轗轲莫吁嗟。孔融座上樽盈酒，靖节篱边菊有华。何日公馀同此乐，西风一醉泛流霞。
和冯扬善韵
作者：耶律楚材
朝代：金
体裁：古风

天道不可穷，此理自古然。大暴寿盗蹠，至仁夭颜渊。伟材鲜遭遇，君臣难两全。庸愚厌粱肉，广文寒无毡。未逢知音人，伯牙故绝弦。我爱冯公子，孔教穷高坚。忧道不忧贫，一室如罄悬。却笑庠序生，供荐徒备员。诗书贮便腹，一斗吟百篇。远蹈颜孟迹，近比苏黄肩。宁受胯下辱，不为天下先。升平已有期，上道化日躔。九州成一统，刑赏归朝权。汴梁三战定，乐浪一檄传。先生谒承明，万里来秦川。徒步沙碛中，往复几一年。揲蓍说易传，应诏命席前。十年符亿兆，一世盈十千。男儿志在道，何论胝与胼。一旦得荣遇，闾巷车马填。穷通固由命，何必兴孜煎。用之自可进，舍之便可还。自笑髯中书，有过仍不悛。三代不同礼，勉欲相袭沿。贤人正退隐，强起居官联。冰炭岂共器，安可浑愚贤。可惜和氏姿，庸工浪雕镌。不能作大器，取次成弃捐。潜龙喻君子，或跃或在田。未遂马周志，好垦扬雄廛。伏腊粗酒脯，旦夕充羹饘。穷途不足泣，吊影无自怜。人生一瞬息，日月如玑璇。学道如牧羊，后者为之鞭。离群谢富贵，遁世安林泉。勿学躁进人，扼腕长呼天。
和冯扬善韵
作者：耶律楚材
朝代：金
体裁：七言律诗

扬善从来慕晋卿，沧浪浊处不濯缨。关东易学孰能与，冀北诗声莫与京。今日穷途虽蹇剥，他时行道自亨贞。须知遁世元无闷，莫怨龙钟出帝城。
和冲霄十月桃花韵二首
作者：耶律楚材
朝代：金

桃源仙子忆刘郎，不惮严冬雨雪凉。红雨已先初夏落，妖魂重对小春芳。冷侵绿萼刚舒脸，寒彻朱衣强喷香。谁向荒园慰萧索，数枝无语映斜阳。春生秋杀乃天常，来往推迁炎与凉。晚节正当阴气塞，穷冬忽见小桃芳。岂知卜枣能成实，僭与江梅敢并香。自愧备员调鼎鼐，不知何事谬阴阳。
和冲霄十月桃花韵二首·其一
作者：耶律楚材
朝代：金
体裁：七言律诗

桃源仙子忆刘郎，不惮严冬雨雪凉。红雨已先初夏落，妖魂重对小春芳。冷侵绿萼刚舒脸，寒彻朱衣强喷香。谁向荒园慰萧索，数枝无语映斜阳。
和冲霄十月桃花韵二首·其二
作者：耶律楚材
朝代：金
体裁：七言律诗

春生秋杀乃天常，来往推迁炎与凉。晚节正当阴气塞，穷冬忽见小桃芳。岂知卜枣能成实，僭与江梅敢并香。自愧备员调鼎鼐，不知何事谬阴阳。
和冲霄韵五首
作者：耶律楚材
朝代：金

垂亡圣道赖君鸣，坎轲休嗟道不行。须信诗魔降笔阵，好将酒战破愁城。滔滔秋水如人志，薄薄闲云似世情。一举冲霄知有日，垂天万里看鹏程。古今兴废不堪听，宠辱都如梦一惊。韬略欣然推后进，琴书足以了馀生。既知物物头头是，谁问朝朝暮暮情。散尽迷云何所有，一轮秋月普天明。天涯索寞正穷秋，衰草寒烟无尽头。叶底哀蛩空促织，云间征雁祗供愁。酪浆满引浇羊胛，粝食随缘荐鹿脩。试暂回光乐真觉，人閒万法一时收。星星华发镜中惊，好赋归欤接淅行。重位宁贪高一品，故园无惮远千程。晴天花络春山色，落日松和秋水声。无恙闾峰三百寺，遨游吟啸老馀生。古木残阳映矮岗，雁行天际写秋光。霜蓑带雨添愁色，晚菊和风送冷香。浊酒三年浑未试，黄粮九月得初尝。龙沙且喜身强健，南望幽人天一方。不见高阳旧酒徒，临风惆怅几踟蹰。无穷真味思焦尾，有限浮生叹白驹。德望服人输二陆，文章重世愧三苏。散材潦倒浑无用，空作昂藏一丈夫。
和冲霄韵五首·其一
作者：耶律楚材
朝代：金
体裁：七言律诗

垂亡圣道赖君鸣，坎轲休嗟道不行。须信诗魔降笔阵，好将酒战破愁城。滔滔秋水如人志，薄薄闲云似世情。一举冲霄知有日，垂天万里看鹏程。
和冲霄韵五首·其三
作者：耶律楚材
朝代：金
体裁：七言律诗

天涯索寞正穷秋，衰草寒烟无尽头。叶底哀蛩空促织，云间征雁祗供愁。酪浆满引浇羊胛，粝食随缘荐鹿脩。试暂回光乐真觉，人閒万法一时收。
和冲霄韵五首·其二
作者：耶律楚材
朝代：金
体裁：七言律诗

古今兴废不堪听，宠辱都如梦一惊。韬略欣然推后进，琴书足以了馀生。既知物物头头是，谁问朝朝暮暮情。散尽迷云何所有，一轮秋月普天明。
和冲霄韵五首·其五
作者：耶律楚材
朝代：金
体裁：七言律诗

古木残阳映矮岗，雁行天际写秋光。霜蓑带雨添愁色，晚菊和风送冷香。浊酒三年浑未试，黄粮九月得初尝。龙沙且喜身强健，南望幽人天一方。
和冲霄韵五首·其六
作者：耶律楚材
朝代：金
体裁：七言律诗

不见高阳旧酒徒，临风惆怅几踟蹰。无穷真味思焦尾，有限浮生叹白驹。德望服人输二陆，文章重世愧三苏。散材潦倒浑无用，空作昂藏一丈夫。
和冲霄韵五首·其四
作者：耶律楚材
朝代：金
体裁：七言律诗

星星华发镜中惊，好赋归欤接淅行。重位宁贪高一品，故园无惮远千程。晴天花络春山色，落日松和秋水声。无恙闾峰三百寺，遨游吟啸老馀生。
和刘子中韵
作者：耶律楚材
朝代：金
体裁：古风

蓬山北海游，珥笔陈良谋。徒步而南来，意气凌马周。贪吏乱法令，如茨不可束。子中有大志，每甘胯下辱。他日得从龙，其锋谁敢触。今日君子来，非为五斗粟。君子慎择术，痛恨陪全真。调心正是妄，堪笑学鸟伸。一日错下脚，万劫含酸辛。平生大梦中，不识庵中人。一言赠吾子，宗匠宜相亲。
和北京张天佐见寄
作者：耶律楚材
朝代：金
体裁：七言律诗

寓迹龙庭积有年，功名已后祖生鞭。销金众口嫉居士，好事独君慕湛然。许远云山分袂别，几时风雨对床眠。琼华赠我将何报，聊寄江南古样弦。
和南质张学士敏之见赠七首
作者：耶律楚材
朝代：金

桃源刘，凤楼萧，镌冰斲玉哦通宵。珠玑错落照兰室，龙蛇偃蹇蟠霜绡。和我新诗使予起，却得琼瑰酬木李。边城十载绝知音，琴断七弦鹤亦死。而今得识君恣容，胸中郁结涣然空。诗坛君可据上位，笔力我甘居下风。笔阵文场宽且绰，驰骋看君能矍铄。学海波澜千顷陂，厌饫经书烂该博。几时把手潇湘边，生涯自有壶中天。鸣榔一笑舟浮莲，沧波万里凝苍烟。漏沈沈，竹萧萧，蒲团禅定坐终宵。古庙香炉无气息，一条白练如琼绡。性海澄澄波不起，宛似冰壶沈玉李。庸人泥教不知归，七窍凿开混沌死。虽云至道绝音容，不离幻有成真空。百尺竿头更移步，普天匝地生清风。大用全提自宽绰，禅将交锋何矍铄。醒时呼起梦中人，遍济含生其利博。本无内外与中边，踏破威音劫外天。污泥深处种青莲，升平世界沈烽烟。雨萧萧，风萧萧，对床谈道彻清宵。欲画太虚无面目，慎无落笔污冰绡。人间平地风波起，反笑于陵啖螬李。富贵荣华都几时，迷者孰能死前死。须弥芥子云相容，神通妙用不空空。劫火洞然渠不坏，纸鸢能禦毗蓝风。龙象腾骧何绰绰，回视驽骀空矍铄。悟时一语透尘沙，安用才学恃宏博。维摩方丈傍无边，个中无碍散花天。回途稳稳步双莲，得玄鸟道横晴烟。院深深，籁萧萧，伽陀舒卷度兰宵。若解荷心系珠露，便能天外裁云绡。大觉空生一沤起，悟斯独有屏山李。穿透楞严第一机，方信庵中人不死。个里家风针不容，梦回六趣大千空。道人受用本无尽，明月薄？细切风。香象朋从威绰绰，独跳狂獐空矍铄。悲心起处了无私，济度尘沙恩广博。不涉中流离两边，下无大地上无天。无人无佛台无莲，萋萋碧草生芳烟。云飘飘，水萧萧，一灯香火过闲宵。神清半夜不成梦，书帷风细扬微绡。运应昌期王者起，自愧文章输杜李。窃同居易了无生，谁羡葛洪学不死。一榻蒲团膝足容，翛然丈室塞虚空。翻腾密藏明佛日，淘汰机缘振祖风。丹凤冲霄何绰绰，失晓呆郎徒矍铄。人间取舍本千差，世路穷通如六博。幽人啸咏水云边，劫外光风自一天。闲来石上栽红莲，水无波浪火无烟。风萧萧，雨萧萧，萧萧风雨悲凉宵。篱菊残英渍黄玉，林风脱叶飘红绡。幽人辗转凌晨起，邂逅门前逢短李。殷衰闻道有三仁，欲说九畴君不死。穹庐相结为从容，悬河雄辨能谈空。风神萧散野鹤立，照人玉树临秋风。落笔新诗一挥绰，不似武人誇矍铄。银钩笔力掩二王，照夜连城肯轻博。他年相约秋山边，秋江一派连秋天。闲听菱女歌采莲，轻舟一醉眠秋烟。衣龙钟，鬓飘萧，穹庐停烛坐寒宵。翰林遣介赠佳句，虿芒鸟迹书生绡。既倒狂澜再扶起，昔有谪仙原姓李。今日龙庭忽见君，谁道当年太白死。文章气象难形容，腾龙翥凤游秋空。笔力万钧神鬼泣，雷轰电掣驱疾风。馀裕喜君能绰绰，鼓舞为君予矍铄。解读奇字笑扬雄，识厌张华能物博。与君握手天山边，举觞相嘱望青天。他年雅社结白莲，林泉杖屦冲云烟。
和南质张学士敏之见赠七首·其一
作者：耶律楚材
朝代：金
体裁：古风

桃源刘，凤楼萧，镌冰斲玉哦通宵。珠玑错落照兰室，龙蛇偃蹇蟠霜绡。和我新诗使予起，却得琼瑰酬木李。边城十载绝知音，琴断七弦鹤亦死。而今得识君恣容，胸中郁结涣然空。诗坛君可据上位，笔力我甘居下风。笔阵文场宽且绰，驰骋看君能矍铄。学海波澜千顷陂，厌饫经书烂该博。几时把手潇湘边，生涯自有壶中天。鸣榔一笑舟浮莲，沧波万里凝苍烟。
和南质张学士敏之见赠七首·其七
作者：耶律楚材
朝代：金
体裁：古风

衣龙钟，鬓飘萧，穹庐停烛坐寒宵。翰林遣介赠佳句，虿芒鸟迹书生绡。既倒狂澜再扶起，昔有谪仙原姓李。今日龙庭忽见君，谁道当年太白死。文章气象难形容，腾龙翥凤游秋空。笔力万钧神鬼泣，雷轰电掣驱疾风。馀裕喜君能绰绰，鼓舞为君予矍铄。解读奇字笑扬雄，识厌张华能物博。与君握手天山边，举觞相嘱望青天。他年雅社结白莲，林泉杖屦冲云烟。
和南质张学士敏之见赠七首·其三
作者：耶律楚材
朝代：金
体裁：古风

雨萧萧，风萧萧，对床谈道彻清宵。欲画太虚无面目，慎无落笔污冰绡。人间平地风波起，反笑于陵啖螬李。富贵荣华都几时，迷者孰能死前死。须弥芥子云相容，神通妙用不空空。劫火洞然渠不坏，纸鸢能禦毗蓝风。龙象腾骧何绰绰，回视驽骀空矍铄。悟时一语透尘沙，安用才学恃宏博。维摩方丈傍无边，个中无碍散花天。回途稳稳步双莲，得玄鸟道横晴烟。
和南质张学士敏之见赠七首·其二
作者：耶律楚材
朝代：金
体裁：古风

漏沈沈，竹萧萧，蒲团禅定坐终宵。古庙香炉无气息，一条白练如琼绡。性海澄澄波不起，宛似冰壶沈玉李。庸人泥教不知归，七窍凿开混沌死。虽云至道绝音容，不离幻有成真空。百尺竿头更移步，普天匝地生清风。大用全提自宽绰，禅将交锋何矍铄。醒时呼起梦中人，遍济含生其利博。本无内外与中边，踏破威音劫外天。污泥深处种青莲，升平世界沈烽烟。
和南质张学士敏之见赠七首·其五
作者：耶律楚材
朝代：金
体裁：古风

云飘飘，水萧萧，一灯香火过闲宵。神清半夜不成梦，书帷风细扬微绡。运应昌期王者起，自愧文章输杜李。窃同居易了无生，谁羡葛洪学不死。一榻蒲团膝足容，翛然丈室塞虚空。翻腾密藏明佛日，淘汰机缘振祖风。丹凤冲霄何绰绰，失晓呆郎徒矍铄。人间取舍本千差，世路穷通如六博。幽人啸咏水云边，劫外光风自一天。闲来石上栽红莲，水无波浪火无烟。
和南质张学士敏之见赠七首·其六
作者：耶律楚材
朝代：金
体裁：古风

风萧萧，雨萧萧，萧萧风雨悲凉宵。篱菊残英渍黄玉，林风脱叶飘红绡。幽人辗转凌晨起，邂逅门前逢短李。殷衰闻道有三仁，欲说九畴君不死。穹庐相结为从容，悬河雄辨能谈空。风神萧散野鹤立，照人玉树临秋风。落笔新诗一挥绰，不似武人誇矍铄。银钩笔力掩二王，照夜连城肯轻博。他年相约秋山边，秋江一派连秋天。闲听菱女歌采莲，轻舟一醉眠秋烟。
和南质张学士敏之见赠七首·其四
作者：耶律楚材
朝代：金

院深深，籁萧萧，伽陀舒卷度兰宵。若解荷心系珠露，便能天外裁云绡。大觉空生一沤起，悟斯独有屏山李。穿透楞严第一机，方信庵中人不死。个里家风针不容，梦回六趣大千空。道人受用本无尽，明月薄？细切风。香象朋从威绰绰，独跳狂獐空矍铄。悲心起处了无私，济度尘沙恩广博。不涉中流离两边，下无大地上无天。无人无佛台无莲，萋萋碧草生芳烟。
和南质张学士敏之见赠七首·其四
作者：耶律楚材
朝代：金
体裁：古风

院深深，籁萧萧，伽陀舒卷度兰宵。若解荷心系珠露，便能天外裁云绡。大觉空生一沤起，悟斯独有屏山李。穿透楞严第一机，方信庵中人不死。个里家风针不容，梦回六趣大千空。道人受用本无尽，明月薄�细切风。香象朋从威绰绰，独跳狂獐空矍铄。悲心起处了无私，济度尘沙恩广博。不涉中流离两边，下无大地上无天。无人无佛台无莲，萋萋碧草生芳烟。
和南质张学士敏之见赠七首·其四
作者：耶律楚材
朝代：金
体裁：古风

院深深，籁萧萧，伽陀舒卷度兰宵。若解荷心系珠露，便能天外裁云绡。大觉空生一沤起，悟斯独有屏山李。穿透楞严第一机，方信庵中人不死。个里家风针不容，梦回六趣大千空。道人受用本无尽，明月薄𠜱细切风。香象朋从威绰绰，独跳狂獐空矍铄。悲心起处了无私，济度尘沙恩广博。不涉中流离两边，下无大地上无天。无人无佛台无莲，萋萋碧草生芳烟。
和吕飞卿
作者：耶律楚材
朝代：金
体裁：七言绝句

一试戎衣大定初，达贤不得退閒居。盟津既渡诸侯喜，亲见王舟跃白鱼。
和吕飞卿韵
作者：耶律楚材
朝代：金
体裁：七言律诗

旧说飞卿词翰全，风神浑似晋名贤。吟诗校子三十里，押韵输君一着先。笔迹查牙森似戟，词源浩瀚注如川。好诗好字独予得，准备携将帝里传。
和太原元大举韵
作者：耶律楚材
朝代：金
体裁：七言律诗

魏帝儿孙气似龙，而今飘泊困尘中。君游泉石初无闷，我秉钧衡未有功。元氏从来多慷慨，并门自古出英雄。李唐名相沙堤在，好与微之继旧风。
和威宁珍上人韵
作者：耶律楚材
朝代：金
体裁：七言律诗

十载西游志已灰，南征又自大梁回。扶持佛日惭无力，赞翊皇风愧不才。旧约未能林下去，新诗常寄日边来。何时杖履烟霞里，一笑伸眉得共陪。
和孟驾之韵
作者：耶律楚材
朝代：金
体裁：古风

平阳闻有邹人孙，封书上我仅万言。讨论坟典造极致，商搉古今穷深源。文章高出苏黄辈，英雄不效秦仪志。志图仁义济元元，异比无双瑚琏器。沦落尘埃德不孤，梅轩结友天一隅。我惜盐车困骐骥，腾骧未得踏亨涂。瓮牖绳枢甘俭薄，饥肠雷转充糟粕。他日佳声闻九天，富贵之来不得却。丁年黄卷乐平生，乡闾一诺千金轻。沧浪清处闲濯缨，才名高价如连城。笔下有神诗有眼，五车书史穷编简。一举高登甲乙科，曾对阊阖持手版。天兵一鼓下雎阳，旌旗整整阵堂堂。玉石俱焚君子隐，北渡来依日月光。徒步黄尘千里远，犹抱遗经究微婉。天产昂藏一丈夫，三十未遇非为晚。闻望卓冠儒林丛，灿然星宿罗心胸。驰骤大方孰并驾，绝尘奔逸其犹龙。君似昆吾玉可切，锟铻不是寻常铁。利颖神锋人未知，宝匣空闲三尺雪。何时搜出蛰龙鞭，一声霹雳轰青天。岁旱须君作霖雨，拔茅进用其茹连。天子明堂求国栋，鹏飞全藉天风送。凤池波暖百花新，咏游不作江湖梦。
和宋子玉韵
作者：耶律楚材
朝代：金
体裁：七言律诗

勇将谋臣满玉京，吾侪袖手待升平。荆榛至道常嗟我，柱石中原岂舍卿。日下有人叨肉食，云中高士振诗鸣。思君兴味如梅渴，海印那能知此情。
和少林和尚英粹中山堂诗韵
作者：耶律楚材
朝代：金
体裁：古风

我爱嵩山堂，山堂秋寂寂。苍烟自摇荡，白云风出入。泠泠溪水寒，细细琴丝湿。离尘欲无事，又有闲踪迹。
和平阳张彦升见寄
作者：耶律楚材
朝代：金
体裁：古风

天兵出云中，一战平城破。居庸守将亡，京畿游骑逻。有客赴澶渊，无人送临贺。奸臣兴弑逆，时君远迁播。圣主得中原，明诏求王佐。胡然北海游，不得南阳卧。宠遇命前席，客星侵帝座。万里金山行，三经玉门过。于阗岁贡修，燉煌兵势挫。国维张礼义，民生重食货。黜陟九等分，幽明三载课。小人绝觊觎，贤才无轗轲。功名本忌盈，庙堂难久坐。老矣盍归来，归欤可重和。俯仰不心惭，宽弘从面唾。清浊自沙汰，精粗任扬簸。赋性嗜疏闲，高眠乐慵惰。苍鸡粗庖充，黄犊足梨拖。幼子事耕锄，老妻供碓磨。随分养馀龄，虽饥而不饿。
和平阳王仲祥韵
作者：耶律楚材
朝代：金
体裁：古风

一圣扬天兵，万国皆来臣。治道尚玄默，政简民风纯。明明我嗣君，宽诏出丝纶。洪恩浃四海，圣训宜书绅。逆取乃顺守，皇威辅深仁。贪饕致天罚，长吏求良循。河表背盟约，羽檄飞边尘。圣驾亲徂征，将安亿兆人。湛然陪扈从，书剑犹随身。翠华次平水，草木咸生春。冰岩上新句，文质能彬彬。冰雪相照映，珠玉如横陈。诗笔居独步，唐都一逸民。圣政罔二三，裁物惟平均。综名必核实，求儒务求真。经术勿疏废，笔砚当可亲。伫待寰宇清，圜丘祀天神。选举再开辟，仲祥当超伦。一旦腾达时，献策宜诜诜。
和张善长韵
作者：耶律楚材
朝代：金
体裁：七言律诗

下马如虹气焰雄，惊人诗笔有谁同。银钩老字学颜体，玉振奇辞类国风。今日白衣聊养素，他年皇屋好推忠。经营江左须豪哲，占取云台第一功。
和张敏之诗七十韵三首
作者：耶律楚材
朝代：金

壮年多轗轲，晚节叹行藏。故国颓纲秽，新朝明德香。雄材能预算，大略固难量。迭出神兵速，无敌我武扬。本图服叛逆，何止剪诪张。西讨穷于阗，东征过乐浪。彗侵天垒壁，光动太白铓。整整车徒盛，鳞鳞旗鼓望。天皇深责重，贤帅庙谟臧。江左将擒楚，河阳已灭商。英雄皆入彀，强禦敢跳梁。采访轩车闹，司农官吏忙。轻徭常力足，薄赋不财伤。勋业超秦汉，规模迈帝王。流言无管蔡，奇计有平良。增葺新文物，耕耘古战场。蛟龙方奋迅，雕鹗得翱翔。偶遇风云会，争依日月光。永酬千古耻，一怒四夷攘。虎帐十年梦，龙庭几度霜。迎降初请命，出郭远相将。久敌真宜死，宽恩何敢当。赦书民有幸，歌咏寿无疆。扶杖听黄诏，称觞进白狼。散财竭库藏，拔将出戎行。殷绝仁犹在，周倾道不亡。来招燕郡内，入觐大食傍。戎服貂裘紫，星轺駮马苍。中春辞北望，初夏过西凉。瀚海汹而涌，阴山彷且徨。闲云迷去路，疏雨润行装。出处空兴叹，风光自断肠。典刑陈故事，利病上封章。天下援深溺，中州冀小康。风俗乘丧乱，筹策要优长。痼疾如神附，游魂笑鬼伥。仁术能骨肉，灵药起膏肓。避祸宜缄口，当言肯括囊。遭谗心欲剖，涉苦胆先尝。北漠绝穷域，西隅抵大洋。诗书犹不废，忠信未能忘。毡补连腮帐，绳穿朽脚床。郊行长野兴，人静若禅房。回鹘交游熟，昆崙事迹详。风烟多黯黯，云水两茫茫。灾变垂乾象，妖氛翳太阳。髯龙三岛去，玉叶一枝芳。明主初登极，愚臣敢进狂。九畴从帝锡，五事合天常。大乐陈金石，朝服具冕裳。降升分上下，进退有低昂。拓境时方急，郊天且未遑。应兵无血刃，降虏自壶浆。按堵无更肆，因敌不馈粮。宸心尊德义，圣政济柔刚。恩泽涵诸夏，威棱震八荒。势连西域重，天助北方强。举我陪三省，求贤守四方。锦衣捐毳褐，肉食弃糟糠。隐逸求新仕，流亡集故乡。百官欣戴舜，万国愿归唐。耕钓咸生遂，工商乐未央。会将封泰岳，行看建明堂。自叹才雕篆，长惭学面墙。君恩予久负，贤路我深妨。覆餗恒忧惧，持盈实恐惶。故山松径碧，旧隐菊花黄。太守方遗舄，初平政牧羊。厚颜居此位，若已纳于隍。吟啸须归去，香山老侍郎。我爱张公子，丁年密退藏。施为宜法则，议论自馨香。元气却不死，深陂岂可量。儿时供府荐，壮岁已名扬。汲汲尊尼父，堂堂类子张。迁居择邻里，濯足拣沧浪。作传编毛颖，谈玄说剑铓。奇才千古重，令问万民望。气压四明客，调穷三耳臧。典谟师我舜，雅颂起予商。绵蕞曾陈汉，仁术屡说梁。本非中酒困，长为和诗忙。道长茹连拔，时衰心独伤。篆文遒似李，隶字楷如王。青眼予能作，白眉君最良。万言陈国利，一战捷文场。出海游龙舞，腾空翥凤翔。十全君子行，一代士林光。句法吾师范，诗材我窃攘。忠心常向日，直节欲淩霜。文没岁云久，道亡天未将。狂澜时既倒，木铎子宜当。德业能纯粹，学术靡理疆。冲天憎燕雀，当路恶豺狼。绮语吟千韵，宸笔扫十行。行藏关治乱，出处卜兴亡。郡隶清河上，家居杜曲傍。登科年甫冠，修史发初苍。仙观尝新欠，宫园醉晚凉。朝天恭踧踖，退食独彷徨。得暇多休沐，游山小治装。一卮持竹叶，左手把无肠。官酒浇三斗，宫词唾百章。阮声师校尉，琴诀受嵇康。似玉风神异，如兰气味长。坦怀无戚戚，明见笑伥伥。草檄堪医疾，针诗可治肓。博闻敌武库，高价重珠囊。忧患经多故，艰难已备尝。悲歌声历历，雅调韵洋洋。造次必于是，中心何日忘。生涯两书箧，香火一禅床。海上寻徐福，壶中觅长房。流传虽若此，真伪甚难详。水国波奔激，仙乡路渺茫。孤身朝北阙，皓首叹东阳。险韵嚼佳句，残英嗅冷芳。仁人今尚在，箕子本佯狂。洪范明皇极，彝伦叙有常。百王遗礼乐，三代旧轩裳。会补南极缺，能令北斗昂。无媒言嗫嚅，失志思回遑。秋老空悲扇，天凉反卖浆。却来频渭钓，又绝在陈粮。志道衰犹梦，依仁老更刚。故家三径远，薄土一廛荒。混混常无舍，乾乾体自强。卒躬能省己，行道不踰方。宁耻身衣褐，谁嗟日食糠。起歌明月夜，舒啸白云乡。绮夏终辞汉，巢由固避唐。名极得三者，柴立机中央。荣遇传金马，题名刻玉堂。未窥君所蕴，徒见子之墙。遣欲绝形累，无贪不行妨。一瓢渠乐逸，陋巷我忧惶。牺易韦编暗，麟经古卷黄。著述遵辅嗣，去取笑公羊。再辨麟绝笔，重笺城复隍。焦桐人不识，独有蔡中郎。唐室承平久，遗贤不遁藏。罗纨桑幄腻，饼饵麦畴香。马牧初蕃息，民编莫校量。边臣闲虎略，卫士敛鹰扬。禁苑晨钟动，梨园锦障张。披香风细细，太液水浪浪。河汉明方润，长庚淡不铓。羽旄仪两列，冠盖道相望。谏士陈休戚，廷臣论否臧。金石歌大雅，琴瑟奏清商。青鸟迷鸳瓦，乌衣绕画梁。供张官府备，殽馔大官忙。共享清时乐，殊无谤议伤。含元朝百辟，花萼宴诸王。主上贞观圣，官僚魏郑良。岁馀开武讲，春首辟文场。异宝浮淮水，馀粮朽凤翔。诸羌来入卫，百济请观光。关塞沈烽火，乡闾息寇攘。三春常若雨，六月不飞霜。圣德跻朝夕，仁心本就将。俯知人意顺，仰视帝心当。彍骑轻关内，精兵重北疆。朝廷潜巨蠹，方镇养贪狼。粉面三千辈，金钗十二行。持盈当忌满，居治不知亡。相罢曲江去，权移林甫傍。华清高屼屼，骊峤碧苍苍。金屋眠春晓，温泉浴暮凉。掖庭花烂漫，阁道路彷徨。官监金犀饰，妖姬珠玉装。危弦惊醉耳，哀调断柔肠。灯烛晖鳷鹊，丝簧沸建章。奢淫几桀纣，纯俭劣成康。击柝宫城邃，传筹禁漏长。谋欢长汲汲，沈醉若伥伥。未悟薪及爇，谁知病已肓。人横碧玉笛，腰佩绛香囊。岭表千山远，荔枝三日尝。仙衣吹渺渺，莲舸泛洋洋。力士权诚重，杨钊宠不忘。承恩趍宝座，奏事近牙床。荧惑频侵斗，秋阳弗集房。人心咸怨怒，天象不披详。易水声呜咽，燕山水郁茫。盗贼充上郡，鼙鼓起渔阳。杀气凌金阙，繁霜殒玉芳。环儿刚赐死，天子惧如狂。战士皆思变，奸臣亦易常。空闲尘羯鼓，谁舞旧霓裳。忠义心徒顺，英雄志自昂。翠华摇曳曳，鸾驭去遑遑。禁脔庖供豕，村民路进浆。隘兵蜀道险，糊口益州粮。灵武兵声振，汾阳意气刚。复收京阙克，重治寝园荒。贼势时深蹙，官军力益强。羽檄传剑阁，龙驾返南方。御府仍无酒，饥民尚啖糠。邛都求道士，蓬岛觅仙乡。符使将归汉，真妃犹忆唐。金钗分一股，钿合擘中央。挥涕春风殿，伤心秋月堂。梧桐笼院砌，桃李映宫墙。佳梦真难得，幽欢颇有妨。春宵成怨忆，秋夜愈悲惶。尚记脩眉绿，犹思半额黄。强舒鸾被翠，闲杀辇车羊。陵谷俄惊海，沧浪已变隍。临风一卮酒，聊复酹三郎。
和张敏之诗七十韵三首 其三 读唐史有感复继张敏之韵颇有脂粉气息迁就声韵故也呵呵
作者：耶律楚材
朝代：金
体裁：五言排律

唐室承平久，遗贤不遁藏。罗纨桑幄腻，饼饵麦畴香。马牧初蕃息，民编莫校量。边臣闲虎略，卫士敛鹰扬。禁苑晨钟动，梨园锦障张。披香风细细，太液水浪浪。河汉明方润，长庚淡不铓。羽旄仪两列，冠盖道相望。谏士陈休戚，廷臣论否臧。金石歌大雅，琴瑟奏清商。青鸟迷鸳瓦，乌衣绕画梁。供张官府备，殽馔大官忙。共享清时乐，殊无谤议伤。含元朝百辟，花萼宴诸王。主上贞观圣，官僚魏郑良。岁馀开武讲，春首辟文场。异宝浮淮水，馀粮朽凤翔。诸羌来入卫，百济请观光。关塞沈烽火，乡闾息寇攘。三春常若雨，六月不飞霜。圣德跻朝夕，仁心本就将。俯知人意顺，仰视帝心当。彍骑轻关内，精兵重北疆。朝廷潜巨蠹，方镇养贪狼。粉面三千辈，金钗十二行。持盈当忌满，居治不知亡。相罢曲江去，权移林甫傍。华清高屼屼，骊峤碧苍苍。金屋眠春晓，温泉浴暮凉。掖庭花烂漫，阁道路彷徨。官监金犀饰，妖姬珠玉装。危弦惊醉耳，哀调断柔肠。灯烛晖鳷鹊，丝簧沸建章。奢淫几桀纣，纯俭劣成康。击柝宫城邃，传筹禁漏长。谋欢长汲汲，沈醉若伥伥。未悟薪及爇，谁知病已肓。人横碧玉笛，腰佩绛香囊。岭表千山远，荔枝三日尝。仙衣吹渺渺，莲舸泛洋洋。力士权诚重，杨钊宠不忘。承恩趍宝座，奏事近牙床。荧惑频侵斗，秋阳弗集房。人心咸怨怒，天象不披详。易水声呜咽，燕山水郁茫。盗贼充上郡，鼙鼓起渔阳。杀气凌金阙，繁霜殒玉芳。环儿刚赐死，天子惧如狂。战士皆思变，奸臣亦易常。空闲尘羯鼓，谁舞旧霓裳。忠义心徒顺，英雄志自昂。翠华摇曳曳，鸾驭去遑遑。禁脔庖供豕，村民路进浆。隘兵蜀道险，糊口益州粮。灵武兵声振，汾阳意气刚。复收京阙克，重治寝园荒。贼势时深蹙，官军力益强。羽檄传剑阁，龙驾返南方。御府仍无酒，饥民尚啖糠。邛都求道士，蓬岛觅仙乡。符使将归汉，真妃犹忆唐。金钗分一股，钿合擘中央。挥涕春风殿，伤心秋月堂。梧桐笼院砌，桃李映宫墙。佳梦真难得，幽欢颇有妨。春宵成怨忆，秋夜愈悲惶。尚记脩眉绿，犹思半额黄。强舒鸾被翠，闲杀辇车羊。陵谷俄惊海，沧浪已变隍。临风一卮酒，聊复酹三郎。
和张敏之诗七十韵三首 其二 再用张敏之韵
作者：耶律楚材
朝代：金
体裁：五言排律

我爱张公子，丁年密退藏。施为宜法则，议论自馨香。元气却不死，深陂岂可量。儿时供府荐，壮岁已名扬。汲汲尊尼父，堂堂类子张。迁居择邻里，濯足拣沧浪。作传编毛颖，谈玄说剑铓。奇才千古重，令问万民望。气压四明客，调穷三耳臧。典谟师我舜，雅颂起予商。绵蕞曾陈汉，仁术屡说梁。本非中酒困，长为和诗忙。道长茹连拔，时衰心独伤。篆文遒似李，隶字楷如王。青眼予能作，白眉君最良。万言陈国利，一战捷文场。出海游龙舞，腾空翥凤翔。十全君子行，一代士林光。句法吾师范，诗材我窃攘。忠心常向日，直节欲淩霜。文没岁云久，道亡天未将。狂澜时既倒，木铎子宜当。德业能纯粹，学术靡理疆。冲天憎燕雀，当路恶豺狼。绮语吟千韵，宸笔扫十行。行藏关治乱，出处卜兴亡。郡隶清河上，家居杜曲傍。登科年甫冠，修史发初苍。仙观尝新欠，宫园醉晚凉。朝天恭踧踖，退食独彷徨。得暇多休沐，游山小治装。一卮持竹叶，左手把无肠。官酒浇三斗，宫词唾百章。阮声师校尉，琴诀受嵇康。似玉风神异，如兰气味长。坦怀无戚戚，明见笑伥伥。草檄堪医疾，针诗可治肓。博闻敌武库，高价重珠囊。忧患经多故，艰难已备尝。悲歌声历历，雅调韵洋洋。造次必于是，中心何日忘。生涯两书箧，香火一禅床。海上寻徐福，壶中觅长房。流传虽若此，真伪甚难详。水国波奔激，仙乡路渺茫。孤身朝北阙，皓首叹东阳。险韵嚼佳句，残英嗅冷芳。仁人今尚在，箕子本佯狂。洪范明皇极，彝伦叙有常。百王遗礼乐，三代旧轩裳。会补南极缺，能令北斗昂。无媒言嗫嚅，失志思回遑。秋老空悲扇，天凉反卖浆。却来频渭钓，又绝在陈粮。志道衰犹梦，依仁老更刚。故家三径远，薄土一廛荒。混混常无舍，乾乾体自强。卒躬能省己，行道不踰方。宁耻身衣褐，谁嗟日食糠。起歌明月夜，舒啸白云乡。绮夏终辞汉，巢由固避唐。名极得三者，柴立机中央。荣遇传金马，题名刻玉堂。未窥君所蕴，徒见子之墙。遣欲绝形累，无贪不行妨。一瓢渠乐逸，陋巷我忧惶。牺易韦编暗，麟经古卷黄。著述遵辅嗣，去取笑公羊。再辨麟绝笔，重笺城复隍。焦桐人不识，独有蔡中郎。
和张敏之诗七十韵三首·其一
作者：耶律楚材
朝代：金
体裁：五言排律

壮年多轗轲，晚节叹行藏。故国颓纲秽，新朝明德香。雄材能预算，大略固难量。迭出神兵速，无敌我武扬。本图服叛逆，何止剪诪张。西讨穷于阗，东征过乐浪。彗侵天垒壁，光动太白铓。整整车徒盛，鳞鳞旗鼓望。天皇深责重，贤帅庙谟臧。江左将擒楚，河阳已灭商。英雄皆入彀，强禦敢跳梁。采访轩车闹，司农官吏忙。轻徭常力足，薄赋不财伤。勋业超秦汉，规模迈帝王。流言无管蔡，奇计有平良。增葺新文物，耕耘古战场。蛟龙方奋迅，雕鹗得翱翔。偶遇风云会，争依日月光。永酬千古耻，一怒四夷攘。虎帐十年梦，龙庭几度霜。迎降初请命，出郭远相将。久敌真宜死，宽恩何敢当。赦书民有幸，歌咏寿无疆。扶杖听黄诏，称觞进白狼。散财竭库藏，拔将出戎行。殷绝仁犹在，周倾道不亡。来招燕郡内，入觐大食傍。戎服貂裘紫，星轺駮马苍。中春辞北望，初夏过西凉。瀚海汹而涌，阴山彷且徨。闲云迷去路，疏雨润行装。出处空兴叹，风光自断肠。典刑陈故事，利病上封章。天下援深溺，中州冀小康。风俗乘丧乱，筹策要优长。痼疾如神附，游魂笑鬼伥。仁术能骨肉，灵药起膏肓。避祸宜缄口，当言肯括囊。遭谗心欲剖，涉苦胆先尝。北漠绝穷域，西隅抵大洋。诗书犹不废，忠信未能忘。毡补连腮帐，绳穿朽脚床。郊行长野兴，人静若禅房。回鹘交游熟，昆崙事迹详。风烟多黯黯，云水两茫茫。灾变垂乾象，妖氛翳太阳。髯龙三岛去，玉叶一枝芳。明主初登极，愚臣敢进狂。九畴从帝锡，五事合天常。大乐陈金石，朝服具冕裳。降升分上下，进退有低昂。拓境时方急，郊天且未遑。应兵无血刃，降虏自壶浆。按堵无更肆，因敌不馈粮。宸心尊德义，圣政济柔刚。恩泽涵诸夏，威棱震八荒。势连西域重，天助北方强。举我陪三省，求贤守四方。锦衣捐毳褐，肉食弃糟糠。隐逸求新仕，流亡集故乡。百官欣戴舜，万国愿归唐。耕钓咸生遂，工商乐未央。会将封泰岳，行看建明堂。自叹才雕篆，长惭学面墙。君恩予久负，贤路我深妨。覆餗恒忧惧，持盈实恐惶。故山松径碧，旧隐菊花黄。太守方遗舄，初平政牧羊。厚颜居此位，若已纳于隍。吟啸须归去，香山老侍郎。
和张敏之鸣凤曲韵
作者：耶律楚材
朝代：金
体裁：古风

写蛟螭，咳珠玑，英姿元拣碧梧栖。彬彬文彩自光辉，有材希晋用，失志欲刘依。荐君谁肯惜吹嘘，洪才大笔识君稀。鲲游翻海震，鹏举翥天飞。问渠蟾窟攀仙桂，何似冥山破铁围。人间强认假生死，世上本无真是非。浓欢殢春梦，晚景叹残晖。梦断日沈真可笑，输却禅人向上机。遮眼开经卷，蒙头坏衲衣。息念融凡圣，无心应顺违。震风威，横担楖栗万山归。
和房长老二绝·其一
作者：耶律楚材
朝代：金
体裁：七言绝句

只识瓶盘不识金，瓶盘钗钏本真金。一从打破疑团后，物物头头总是心。
和房长老二绝·其二
作者：耶律楚材
朝代：金
体裁：五言绝句

生死与涅槃，都如昨梦耳。觉后笑呵呵，无彼亦无此。
和房长老二绝·其二
作者：耶律楚材
朝代：金

生死与涅槃，都如昨梦耳。觉后笑呵呵，无彼亦无此。只识瓶盘不识金，瓶盘钗钏本真金。一从打破疑团后，物物头头总是心。
和抟霄韵代水陆疏文因其韵为诗十首
作者：耶律楚材
朝代：金

资生无畏济人深，便见能仁六度心。尘世捐财矜苦厄，寒林洒饭拔幽沈。既临巨海钩神物，试叩洪钟伺好音。今日湛然攀旧例，珠缨休惜挂祗林。新朝威德感人深，渴望云霓四海心。东夏再降烽火灭，西门一战塞烟沈。颙观颁朔施仁政，伫待更元布德音。好放湛然云水去，庙堂英俊正如林。论道西庵爱慕深，推诚片片露丹心。瑶琴莫抚相如引，宝鼎休焚韩寿沈。花气浑如三角串，松风全似五弦音。清谈终日忘归思，不觉昏鸦噪晚林。五派分流道愈深，尘中谁识本来心。穿心土椀元无漏，没底胶船却不沈。山色水光呈妙相，鸟啼猿啸露圆音。云霞活计无求饱，何事狂童作肉林。前生未了妄缘深，薄宦相萦负夙心。只见渊明能印弃，谁知居士解舟沈。穷通荣辱皆真梦，毁誉称讥尽假音。中隐冷官闲况味，归心无日不山林。居士才微学未深，静思宁不愧中心。难忘北海千钟酒，虚负西庵一炷沈。绮语效颦赓险韵，瑶琴学步鼓纯音。此番公案休拈出，祗恐相传入笑林。新诗欬玉起予深，独有抟霄我许心。真迹居尘聊俯仰，高名与世任浮沈。同成雅会清茶话，共赏枯桐白雪音。他日归休约何处，燕山参谒万松林。贤帅文章蕴藉深，云川倾盖便同心。掀髯谈道檠灯灺，抵足论文塞月沈。有眼句中君得意，无弦琴上我知音。乘舟误捉波中月，莫学当年李翰林。浪迹西游岁月深，临风谁识湛然心。斯文将丧儒风歇，真智难明佛日沈。佳茗暂尝轰雪浪，正声聊作鼓雷音。年来逸兴十分切，准备求真入道林。渔矶旧隐荻花深，尘世宁忘昔日心。两岸清风单舸稳，满江明月一钩沈。饥来煮稻无兼味，醉后鸣榔笑五音。闲卧烟蓑春梦断，不知潮起没青林。
和抟霄韵代水陆疏文因其韵为诗十首·其七
作者：耶律楚材
朝代：金
体裁：七言律诗

新诗欬玉起予深，独有抟霄我许心。真迹居尘聊俯仰，高名与世任浮沈。同成雅会清茶话，共赏枯桐白雪音。他日归休约何处，燕山参谒万松林。
和抟霄韵代水陆疏文因其韵为诗十首·其三
作者：耶律楚材
朝代：金
体裁：七言律诗

论道西庵爱慕深，推诚片片露丹心。瑶琴莫抚相如引，宝鼎休焚韩寿沈。花气浑如三角串，松风全似五弦音。清谈终日忘归思，不觉昏鸦噪晚林。
和抟霄韵代水陆疏文因其韵为诗十首·其九
作者：耶律楚材
朝代：金
体裁：七言律诗

浪迹西游岁月深，临风谁识湛然心。斯文将丧儒风歇，真智难明佛日沈。佳茗暂尝轰雪浪，正声聊作鼓雷音。年来逸兴十分切，准备求真入道林。
和抟霄韵代水陆疏文因其韵为诗十首·其二
作者：耶律楚材
朝代：金
体裁：七言律诗

新朝威德感人深，渴望云霓四海心。东夏再降烽火灭，西门一战塞烟沈。颙观颁朔施仁政，伫待更元布德音。好放湛然云水去，庙堂英俊正如林。
和抟霄韵代水陆疏文因其韵为诗十首·其五
作者：耶律楚材
朝代：金
体裁：七言律诗

前生未了妄缘深，薄宦相萦负夙心。只见渊明能印弃，谁知居士解舟沈。穷通荣辱皆真梦，毁誉称讥尽假音。中隐冷官闲况味，归心无日不山林。
和抟霄韵代水陆疏文因其韵为诗十首·其八
作者：耶律楚材
朝代：金
体裁：七言律诗

贤帅文章蕴藉深，云川倾盖便同心。掀髯谈道檠灯灺，抵足论文塞月沈。有眼句中君得意，无弦琴上我知音。乘舟误捉波中月，莫学当年李翰林。
和抟霄韵代水陆疏文因其韵为诗十首·其六
作者：耶律楚材
朝代：金
体裁：七言律诗

居士才微学未深，静思宁不愧中心。难忘北海千钟酒，虚负西庵一炷沈。绮语效颦赓险韵，瑶琴学步鼓纯音。此番公案休拈出，祗恐相传入笑林。
和抟霄韵代水陆疏文因其韵为诗十首·其十
作者：耶律楚材
朝代：金
体裁：七言律诗

渔矶旧隐荻花深，尘世宁忘昔日心。两岸清风单舸稳，满江明月一钩沈。饥来煮稻无兼味，醉后鸣榔笑五音。闲卧烟蓑春梦断，不知潮起没青林。
和抟霄韵代水陆疏文因其韵为诗十首·其四
作者：耶律楚材
朝代：金

五派分流道愈深，尘中谁识本来心。穿心土椀元无漏，没底胶船却不沈。山色水光呈妙相，鸟啼猿啸露圆音。云霞活计无求饱，何事狂童作肉林。
和抟霄韵代水陆疏文因其韵为诗十首·其四
作者：耶律楚材
朝代：金
体裁：七言律诗

五派分流道愈深，尘中谁识本来心。穿心土碗元无漏，没底胶船却不沈。山色水光呈妙相，鸟啼猿啸露圆音。云霞活计无求饱，何事狂童作肉林。
和景贤七绝
作者：耶律楚材
朝代：金

一曲悲风为子弹，穹庐聊复助清欢。自惭未尽桐君趣，老境方知道愈难。龙庭十载典南讹，再品朱弦韵未和。美湩千钟聊当酒，纯音三弄且充歌。今日边城又见君，试弹流水爇梅魂。声和塞色金徽润，香散穹庐玉鼎温。雅操真堪坐庙堂，积年仁义佐贤王。鸣琴谈笑泽天下，始信斯文天不亡。桐孙元采峄阳林，万里携来表素心。聊尔赠君为土物，也教人道有知音。年来衰老四旬馀，愿与人间万事疏。惟有琴魔降不得，鸣球戛玉彻清虚。知音重遇已忘忧，况复边山七月秋。联句弦歌清夜乐，人生适意亦何忧。
和景贤七绝·其一
作者：耶律楚材
朝代：金
体裁：七言绝句

一曲悲风为子弹，穹庐聊复助清欢。自惭未尽桐君趣，老境方知道愈难。
和景贤七绝·其七
作者：耶律楚材
朝代：金
体裁：七言绝句

知音重遇已忘忧，况复边山七月秋。联句弦歌清夜乐，人生适意亦何忧。
和景贤七绝·其三
作者：耶律楚材
朝代：金
体裁：七言绝句

今日边城又见君，试弹流水爇梅魂。声和塞色金徽润，香散穹庐玉鼎温。
和景贤七绝·其二
作者：耶律楚材
朝代：金
体裁：七言绝句

龙庭十载典南讹，再品朱弦韵未和。美湩千钟聊当酒，纯音三弄且充歌。
和景贤七绝·其五
作者：耶律楚材
朝代：金
体裁：七言绝句

桐孙元采峄阳林，万里携来表素心。聊尔赠君为土物，也教人道有知音。
和景贤七绝·其六
作者：耶律楚材
朝代：金
体裁：七言绝句

年来衰老四旬馀，愿与人间万事疏。惟有琴魔降不得，鸣球戛玉彻清虚。
和景贤七绝·其四
作者：耶律楚材
朝代：金
体裁：七言绝句

雅操真堪坐庙堂，积年仁义佐贤王。鸣琴谈笑泽天下，始信斯文天不亡。
和景贤二绝
作者：耶律楚材
朝代：金

醉时还许醒时无，谚有斯言正谓予。未得素鹅白似雪，等闲难与右军书。龙冈才德古来无，敏捷新诗正起予。词翰双全妙天下，银钩深似鲁公书。
和景贤二绝·其一
作者：耶律楚材
朝代：金
体裁：七言绝句

醉时还许醒时无，谚有斯言正谓予。未得素鹅白似雪，等闲难与右军书。
和景贤二绝·其二
作者：耶律楚材
朝代：金
体裁：七言绝句

龙冈才德古来无，敏捷新诗正起予。词翰双全妙天下，银钩深似鲁公书。
和景贤十一首
作者：耶律楚材
朝代：金

龙冈居士得贤君，闻道贤君增所闻。节操鹓雏捐鼠饵，风神野鹤立鸡群。只知辅嗣能谈易，谁识相如善属文。拟欲赞君言不尽，区区微意见诗云。天下奇才郑使君，清名不使世人闻。五车书笥独穷理，三峡词源迥出群。未得开怀重话旧，常思抵足共论文。自从一识龙冈老，馀子纷纷不足云。一圣龙飞敢择君，嗟予潦倒尚无闻。苍生未识鸿鹄志，皓首甘游麋鹿群。黄雀已归奚望报，彩禽飞去不能文。龙冈特慰孤穷闷，时有新诗报我云。试和新诗寄郑君，无言谈道不闻闻。治心更索捐中道，养性浑如鞭后群。玄语谆谆非是说，真书历历不关文。儒生刺教嫌虚诞，得意忘言孔子云。文章自愧不如君，敢以玄言渎所闻。有道居尘何异俗，无心入兽不惊群。重玄消息无多子，半纸功名值几文。回首死生犹是幻，自馀何足更云云。十年不遇一相知，恰识龙冈恨见迟。常爱箕山能洗耳，何堪邻舍效颦眉。荣枯贵贱难逃数，用舍行藏自有时。心事纷纷无处说，援毫闲和景贤诗。万里西来过月氏，初离故国思迟迟。人情惭愧三须面，人世梳妆半额眉。田上野夫空叹凤，泽边渔父不伤时。龙冈本具英雄眼，几倩东风寄我诗。林甫滔天圣不知，三郎深恨识卿迟。尘中妃子春罗袜，钱上开元指甲眉。七夕殿中祈巧夜，三秋原上摘瓜时。长天忽见飞来雁，垂泪空吟李峤诗。李杨相继领台司，兵起渔阳祸已迟。向昔正怜花解语，而今空忆柳如眉。心伤桃李初开夜，肠断梧桐半落时。试问宫中谁第一，三郎犹记谪仙诗。往来寒暑暗推移，下手修行犹太迟。迷后徒劳常捏目，悟来何必更扬眉。宗门淘汰宜穷理，道眼因缘贵识时。祗为龙冈心猛利，湛然刚写不言诗。龙冈医隐本知机，薰莸同盘辨者稀。廊庙虚名无意恋，林泉夙愿与心违。羡君绰绰有馀裕，笑我皇皇无所归。尚忆当年垂钓处，一江烟雨静霏霏。
和景贤十一首 其七 感事
作者：耶律楚材
朝代：金
体裁：七言律诗

万里西来过月氏，初离故国思迟迟。人情惭愧三须面，人世梳妆半额眉。田上野夫空叹凤，泽边渔父不伤时。龙冈本具英雄眼，几倩东风寄我诗。
和景贤十一首 其八 读唐史有感
作者：耶律楚材
朝代：金
体裁：七言律诗

林甫滔天圣不知，三郎深恨识卿迟。尘中妃子春罗袜，钱上开元指甲眉。七夕殿中祈巧夜，三秋原上摘瓜时。长天忽见飞来雁，垂泪空吟李峤诗。
和景贤十一首·其一
作者：耶律楚材
朝代：金
体裁：七言律诗

龙冈居士得贤君，闻道贤君增所闻。节操鹓雏捐鼠饵，风神野鹤立鸡群。只知辅嗣能谈易，谁识相如善属文。拟欲赞君言不尽，区区微意见诗云。
和景贤十一首·其三
作者：耶律楚材
朝代：金
体裁：七言律诗

一圣龙飞敢择君，嗟予潦倒尚无闻。苍生未识鸿鹄志，皓首甘游麋鹿群。黄雀已归奚望报，彩禽飞去不能文。龙冈特慰孤穷闷，时有新诗报我云。
和景贤十一首·其九
作者：耶律楚材
朝代：金
体裁：七言律诗

李杨相继领台司，兵起渔阳祸已迟。向昔正怜花解语，而今空忆柳如眉。心伤桃李初开夜，肠断梧桐半落时。试问宫中谁第一，三郎犹记谪仙诗。
和景贤十一首·其二
作者：耶律楚材
朝代：金
体裁：七言律诗

天下奇才郑使君，清名不使世人闻。五车书笥独穷理，三峡词源迥出群。未得开怀重话旧，常思抵足共论文。自从一识龙冈老，馀子纷纷不足云。
和景贤十一首·其五
作者：耶律楚材
朝代：金
体裁：七言律诗

文章自愧不如君，敢以玄言渎所闻。有道居尘何异俗，无心入兽不惊群。重玄消息无多子，半纸功名值几文。回首死生犹是幻，自馀何足更云云。
和景贤十一首·其六
作者：耶律楚材
朝代：金
体裁：七言律诗

十年不遇一相知，恰识龙冈恨见迟。常爱箕山能洗耳，何堪邻舍效颦眉。荣枯贵贱难逃数，用舍行藏自有时。心事纷纷无处说，援毫闲和景贤诗。
和景贤十一首·其十
作者：耶律楚材
朝代：金
体裁：七言律诗

往来寒暑暗推移，下手修行犹太迟。迷后徒劳常捏目，悟来何必更扬眉。宗门淘汰宜穷理，道眼因缘贵识时。祗为龙冈心猛利，湛然刚写不言诗。
和景贤十一首·其十一
作者：耶律楚材
朝代：金
体裁：七言律诗

龙冈医隐本知机，薰莸同盘辨者稀。廊庙虚名无意恋，林泉夙愿与心违。羡君绰绰有馀裕，笑我皇皇无所归。尚忆当年垂钓处，一江烟雨静霏霏。
和景贤十一首·其四
作者：耶律楚材
朝代：金
体裁：七言律诗

试和新诗寄郑君，无言谈道不闻闻。治心更索捐中道，养性浑如鞭后群。玄语谆谆非是说，真书历历不关文。儒生刺教嫌虚诞，得意忘言孔子云。
和景贤召饮韵
作者：耶律楚材
朝代：金
体裁：七言绝句

书满穹庐酒满樽，龙冈召我谢殷勤。琴中别有无弦曲，醉里开怀举似君。
和景贤见寄
作者：耶律楚材
朝代：金
体裁：七言律诗

龙冈参透后三三，髣髴前人何所惭。妙笔照人惊老字，新诗入手想清谈。尘中名利予难出，梦里荣华君不耽。准拟归时便归去，闾山珍重旧禅庵。
和景贤赠鹿尾二绝
作者：耶律楚材
朝代：金

日暮长杨猎骑归，西风弓硬马初肥。今年鹿尾休嫌少，且喜君王不合围。禁脔酷思浓鹿汁，香蔬久厌小儿拳。龙冈采得班龙尾，一串穿来寄玉泉。
和景贤赠鹿尾二绝·其一
作者：耶律楚材
朝代：金
体裁：七言绝句

日暮长杨猎骑归，西风弓硬马初肥。今年鹿尾休嫌少，且喜君王不合围。
和景贤赠鹿尾二绝·其二
作者：耶律楚材
朝代：金
体裁：七言绝句

禁脔酷思浓鹿汁，香蔬久厌小儿拳。龙冈采得班龙尾，一串穿来寄玉泉。
和景贤还书韵二首·其一
作者：耶律楚材
朝代：金

居士今年又出关，琴书真味伴予闲。？成草略初无意，语阙治择误犯颜。漆水自惭贻口实，龙冈却得破诗悭。衰翁幸乞赎前过，一炷清香论八还。
和景贤还书韵二首·其一
作者：耶律楚材
朝代：金
体裁：七言律诗

居士今年又出关，琴书真味伴予闲。�成草略初无意，语阙择治误犯颜。漆水自惭贻口实，龙冈却得破诗悭。衰翁幸乞赎前过，一炷清香论八还。
和景贤还书韵二首·其一
作者：耶律楚材
朝代：金
体裁：七言律诗

居士今年又出关，琴书真味伴予闲。𥳑成草略初无意，语阙择治误犯颜。漆水自惭贻口实，龙冈却得破诗悭。衰翁幸乞赎前过，一炷清香论八还。
和景贤还书韵二首·其二
作者：耶律楚材
朝代：金
体裁：七言律诗

渊明幽隐掩柴关，琴已忘弦人亦闲。静倚书窗独寄傲，笑观庭树自怡颜。五音格外声何限，百草头边法不悭。蠹谱断弦无用处，因风得得寄书还。
和景贤韵三首·其一
作者：耶律楚材
朝代：金
体裁：七言律诗

龙冈便腹尽诗书，落笔云烟我不如。一纸安书思塞雁，十年归兴忆鲈鱼。托身医隐君谋妙，委迹儒冠我计疏。何日相将归故里，翠微深处卜幽居。
和景贤韵三首·其三
作者：耶律楚材
朝代：金
体裁：七言绝句

摩抚疮痍正似医，微君孰肯拯时危。万金良策悟明主，厚德深仁四海施。
和景贤韵三首·其二
作者：耶律楚材
朝代：金
体裁：七言绝句

龙冈走笔和清篇，出示珠玑寄湛然。字古意新看不足，挑灯寒雨夜无眠。
和景贤韵三首·其二
作者：耶律楚材
朝代：金

龙冈走笔和清篇，出示珠玑寄湛然。字古意新看不足，挑灯寒雨夜无眠。摩抚疮痍正似医，微君孰肯拯时危。万金良策悟明主，厚德深仁四海施。
和李世荣见寄
作者：耶律楚材
朝代：金
体裁：古风

云横北海西，驲骑来天际。梅轩真可人，新诗远相惠。其声若良金，其臭如芳蕙。文艳理无华，词雄言不侈。笔力似黄山，惊浪云奔势。犀象牙角新，虿蜂铓尾细。遥想醉衔杯，梅坞清阴翳。閒散玉麒麟，可得羁而系。吾子卧东山，谁治今之世。好陈十渐书，毋用六奇计。万里入龙庭，何须叹迢递。时方涉大川，舟楫须君济。
和李世荣韵
作者：耶律楚材
朝代：金
体裁：五言排律

圣主题华旦，熊罴百万强。兵行从纪律，敌溃自奔忙。百谷朝沧海，群阴畏太阳。黎民欢仰德，万国喜观光。尧舜规模远，萧曹筹策长。巍然周礼乐，盛矣汉文章。神武威兼德，徽猷柔济刚。自甘头戴白，误受诏批黄。我道将兴启，吾侪有激昂。厚颜悬相印，否德忝朝纲。佐主难及圣，为臣每愿良。翠华来北阙，黄钺讨南疆。明德传双叶，宽仁洽万方。九服无不轨，四海愿来王。兵革虽开创，诗书何可忘。洪恩浮晓露，严令肃秋霜。符应千龄运，功垂万世昌。绵绵延国祚，烨烨受天祥。多士咸登用，群生无败戕。此行将告老，松菊未全荒。
和李世荣韵
作者：耶律楚材
朝代：金
体裁：七言律诗

多谢梅轩不惜春，声诗来寄格清新。词源莫测波千顷，笔力能扛鼎万钧。忧国心情常悄悄，闲居容止自申申。谁知板荡中原后，潇洒河东有若人。
和李世荣韵
作者：耶律楚材
朝代：金
体裁：五言律诗

异同谁足据，俯仰且随缘。居士难联句，梅轩却解禅。无云皆皓月，何处不青天。话到忘言处，迢迢夜不眠。
和李德修韵
作者：耶律楚材
朝代：金
体裁：七言律诗

明明圣主万邦君，神武彫弓挽六钧。时有逸人游阙下，更无骚客吊江滨。衣冠师古承殷辂，历日随时建夏寅。厚德深仁施万世，巍然一代典谟新。
和李振之二首
作者：耶律楚材
朝代：金

半纸功名未可呈，无心何处不安生。十年沧海尘空起，百岁黄粱梦乍惊。旧径既荒松菊在，丹诚不变鬓髯更。年来渐有升平望，每恨栖鸡半夜鸣。酷忆遥山寸碧呈，归耕何日乐馀生。蝇营得失都无念，狗苟荣枯总若惊。客梦觉来家万里，诗声吟罢月三更。溟鹏本有冲天志，直待三年再一鸣。
和李振之二首·其一
作者：耶律楚材
朝代：金
体裁：七言律诗

半纸功名未可呈，无心何处不安生。十年沧海尘空起，百岁黄粱梦乍惊。旧径既荒松菊在，丹诚不变鬓髯更。年来渐有升平望，每恨栖鸡半夜鸣。
和李振之二首·其二
作者：耶律楚材
朝代：金
体裁：七言律诗

酷忆遥山寸碧呈，归耕何日乐馀生。蝇营得失都无念，狗苟荣枯总若惊。客梦觉来家万里，诗声吟罢月三更。溟鹏本有冲天志，直待三年再一鸣。
和李汉臣韵四首·其一
作者：耶律楚材
朝代：金
体裁：七言律诗

梦中身世鬓垂斑，方士从誇药驻颜。性海一波涵万象，威音双箭透重关。圆融活水非生灭，浩渺虚舟任往还。便好灰心养愚拙，须知大智本闲闲。
和李汉臣韵四首·其三
作者：耶律楚材
朝代：金
体裁：七言绝句

云中栖隐养雄豪，我爱先生一著高。鼓腹诗鸣光圣世，雄文端可继离骚。
和李汉臣韵四首·其三
作者：耶律楚材
朝代：金

云中栖隐养雄豪，我爱先生一著高。鼓腹诗鸣光圣世，雄文端可继离骚。龙庭十载不知疲，自恨无才出六奇。欲著涓埃裨海岳，虚名闲誉畏人知。
和李汉臣韵四首·其二
作者：耶律楚材
朝代：金
体裁：五言律诗

龙飞登九五，历数与天膺。休运绵瓜瓞，功臣列土封。但期酬子志，奚虑枕吾肱。千载圣人出，休嗟见有恒。
和李汉臣韵四首·其二
作者：耶律楚材
朝代：金

龙飞登九五，历数与天膺。休运绵瓜瓞，功臣列土封。但期酬子志，奚虑枕吾肱。千载圣人出，休嗟见有恒。梦中身世鬓垂斑，方士从誇药驻颜。性海一波涵万象，威音双箭透重关。圆融活水非生灭，浩渺虚舟任往还。便好灰心养愚拙，须知大智本闲闲。
和李汉臣韵四首·其四
作者：耶律楚材
朝代：金
体裁：七言绝句

龙庭十载不知疲，自恨无才出六奇。欲著涓埃裨海岳，虚名闲誉畏人知。
和李茂才寄景贤韵
作者：耶律楚材
朝代：金
体裁：七言律诗

醒时还醉醉还醒，尚忆轮台饮兴清。瀚海波涛君忍听，天山风雪我难行。好学慷慨英雄操，毋傲辛酸儿女情。但得胸中空洒洒，天涯何处不安生。
和李邦瑞韵
作者：耶律楚材
朝代：金
体裁：七言律诗

赵老名言本两忘，庭前空有柏苍苍。西江吸尽慵开口，北载添来亦括囊。明月清风何所碍，落花流水不相妨。须知居士元无病，底用千年旧药方。
和李邦瑞韵二首
作者：耶律楚材
朝代：金

陇右奇才冠士林，万言良策起予深。泽民致主倾丹恳，邀利沽名匪素心。我伴簿书无好思，君陪风月有閒吟。他年共纳林泉下，茅屋松窗品正音。谢君千里远相寻，倾盖交欢气义深。笔砚生涯无异志，金兰气味本同心。挥毫解赋登高句，缓轸能弹对竹琴。此去鳞鸿知有便，临风无吝寄芳音。
和李邦瑞韵二首·其一
作者：耶律楚材
朝代：金
体裁：七言律诗

陇右奇才冠士林，万言良策起予深。泽民致主倾丹恳，邀利沽名匪素心。我伴簿书无好思，君陪风月有閒吟。他年共纳林泉下，茅屋松窗品正音。
和李邦瑞韵二首·其二
作者：耶律楚材
朝代：金
体裁：七言律诗

谢君千里远相寻，倾盖交欢气义深。笔砚生涯无异志，金兰气味本同心。挥毫解赋登高句，缓轸能弹对竹琴。此去鳞鸿知有便，临风无吝寄芳音。
和杨居敬韵二首
作者：耶律楚材
朝代：金

自愧才术草芥微，偶然千载遇明时。惟希一统皇家义，何暇重思晁氏危。仁义且图扶孔孟，纵横安肯效秦仪。行看尧舜泽天下，万国咸宁庶绩熙。诏下龙庭万国欢，野花啼鸟总欣然。熙朝龟卜符千亿，圣主龙飞第一年。至道变通皆有数，浮生富贵本由天。谁人得似杨公子，傲世高吟数百篇。
和杨居敬韵二首·其一
作者：耶律楚材
朝代：金
体裁：七言律诗

自愧才术草芥微，偶然千载遇明时。惟希一统皇家义，何暇重思晁氏危。仁义且图扶孔孟，纵横安肯效秦仪。行看尧舜泽天下，万国咸宁庶绩熙。
和杨居敬韵二首·其二
作者：耶律楚材
朝代：金
体裁：七言律诗

诏下龙庭万国欢，野花啼鸟总欣然。熙朝龟卜符千亿，圣主龙飞第一年。至道变通皆有数，浮生富贵本由天。谁人得似杨公子，傲世高吟数百篇。
和杨彦广韵
作者：耶律楚材
朝代：金

三台须要趁琵琶，知己相逢两会家。雕斲勿伤石内玉，纵横须放火中花。探玄浑似三杯酒，清兴何消七椀茶。谁识湛然端的处，差徭随分纳些些。
和杨彦广韵
作者：耶律楚材
朝代：金
体裁：七言律诗

三台须要趁琵琶，知己相逢两会家。雕斲勿伤石内玉，纵横须放火中花。探玄浑似三杯酒，清兴何消七碗茶。谁识湛然端的处，差徭随分纳些些。
和松月野衲海上人见寄二诗·其一
作者：耶律楚材
朝代：金
体裁：七言律诗

游子痴愚莫识家，牛车远弃爱羊车。汪洋渤海龙宫藏，涓滴波澜坎井蛙。迷后万言犹是少，悟来千里不为赊。丛林衲子空行脚，绕遍天涯与海涯。
和松月野衲海上人见寄二诗·其二
作者：耶律楚材
朝代：金
体裁：七言绝句

小隐居山何太错，居廛大隐绝忧乐。山林朝市笑呵呵，为报禅人莫动着。
和松菊堂主人照老见寄三诗
作者：耶律楚材
朝代：金

松菊堂中老故人，芝眉重谒我无因。林松老节应依旧，篱菊寒英又一新。晋阳相遇亦前因，分手归来迹已陈。松菊幽堂应冷淡，与君同话更何人。俊老荼毗四十年，前身是我误相传。香山声价喧天下，争似衰翁不会禅。
和松菊堂主人照老见寄三诗·其一
作者：耶律楚材
朝代：金
体裁：七言绝句

松菊堂中老故人，芝眉重谒我无因。林松老节应依旧，篱菊寒英又一新。
和松菊堂主人照老见寄三诗·其三
作者：耶律楚材
朝代：金
体裁：七言绝句

俊老荼毗四十年，前身是我误相传。香山声价喧天下，争似衰翁不会禅。
和松菊堂主人照老见寄三诗·其二
作者：耶律楚材
朝代：金
体裁：七言绝句

晋阳相遇亦前因，分手归来迹已陈。松菊幽堂应冷淡，与君同话更何人。
和林城建行宫上梁文
作者：耶律楚材
朝代：金

抛梁东，万里山川一望中。灵沼灵台未为比，宸宫不日已成功。抛梁南，一带南山挹翠岚。创筑和林建宫室，酂侯功业冠曹参。抛梁西，碧海寒涛雪拍堤。臣庶称觞来上寿，嵩呼拜舞一声齐。抛梁北，圣主守成能润色。明堂壮丽镇龙沙，万世巍巍威万国。抛梁上，栋宇施功遵大壮。鸣鞘声散翠华来，五云深处瞻天仗。抛梁下，柱石相资成大厦。君臣钟鼓乐清时，喜见山阳归战马。
和林城建行宫上梁文·其一
作者：耶律楚材
朝代：金
体裁：古风

抛梁东，万里山川一望中。灵沼灵台未为比，宸宫不日已成功。
和林城建行宫上梁文·其三
作者：耶律楚材
朝代：金
体裁：古风

抛梁西，碧海寒涛雪拍堤。臣庶称觞来上寿，嵩呼拜舞一声齐。
和林城建行宫上梁文·其二
作者：耶律楚材
朝代：金
体裁：古风

抛梁南，一带南山挹翠岚。创筑和林建宫室，酂侯功业冠曹参。
和林城建行宫上梁文·其五
作者：耶律楚材
朝代：金
体裁：古风

抛梁上，栋宇施功遵大壮。鸣鞘声散翠华来，五云深处瞻天仗。
和林城建行宫上梁文·其六
作者：耶律楚材
朝代：金
体裁：古风

抛梁下，柱石相资成大厦。君臣钟鼓乐清时，喜见山阳归战马。
和林城建行宫上梁文·其四
作者：耶律楚材
朝代：金
体裁：古风

抛梁北，圣主守成能润色。明堂壮丽镇龙沙，万世巍巍威万国。
和林建佛寺疏
作者：耶律楚材
朝代：金
体裁：七言绝句

龙沙玄教未全行，故筑精蓝近帝城。须仗檀那垂手力，一轮佛日焕然明。
和正卿待制韵
作者：耶律楚材
朝代：金
体裁：七言律诗

布袖龙钟两眼尘，丹诚如旧白头新。暮云西畔犹怀汉，晓日东边才是秦。酒贱不妨连夜醉，花繁长发四时春。花繁酒贱无佳思，谁念天涯万里人。
和武善夫韵
作者：耶律楚材
朝代：金
体裁：七言律诗

不得潜身似许由，医闾辜负万山秋。未竭犬马虽为慊，忽忆猿鹤却自羞。黄阁赖悬新篆印，白霫元有旧渔舟。他时雪夜寻良友，且学当年王子猷。
和武善夫韵二首
作者：耶律楚材
朝代：金

佐主焦劳力已殚，微才安可济时难。开樽北海希文举，携妓东山笑谢安。雨露新恩君责重，桑榆老境我年残。何时致政闾山去，三径依然松菊寒。秋霖初霁觉新凉，午夜东山月吐光。翠竹无心甘晚节，黄花有意助年芳。忠诚自许一心赤，老境谁怜两鬓霜。遥忆吾山归未得，故人书简怨东阳。
和武善夫韵二首·其一
作者：耶律楚材
朝代：金
体裁：七言律诗

佐主焦劳力已殚，微才安可济时难。开樽北海希文举，携妓东山笑谢安。雨露新恩君责重，桑榆老境我年残。何时致政闾山去，三径依然松菊寒。
和武善夫韵二首·其二
作者：耶律楚材
朝代：金
体裁：七言律诗

秋霖初霁觉新凉，午夜东山月吐光。翠竹无心甘晚节，黄花有意助年芳。忠诚自许一心赤，老境谁怜两鬓霜。遥忆吾山归未得，故人书简怨东阳。
和武川严亚之见寄五首
作者：耶律楚材
朝代：金

当年西域未知名，四海无人识晋卿。扈从銮舆三万里，谟谋凤阙九重城。衣冠异域真余志，礼乐中原乃我荣。何日功成归旧隐，五湖烟浪乐馀生。亚之平水久驰名，壮岁题桥慕长卿。厌世德风如偃草，惊人诗价比连城。功名未立不为慊，仁义能行亦足荣。此理幽微人不识，莫言儒道拙谋生。今年又得亚之诗，每叹风云会遇迟。拙运且淹童子役，雄才宜作帝王师。羡君笔下挥千字，知子胸中蕴六奇。静对西风和新句，凄然南望动深思。误忝纶恩斗印悬，乏才羞到玉墀前。劾奸封事梦犹诤，许国忠诚老益坚。仁政发从天北畔，捷音来自海西边。从今率土沾王化，礼乐车书共一天。寥落龙沙寄此生，情钟我辈岂无情。参商管鲍贤朋友，南北机云好弟兄。莲叶飘香思晚浦，梅花飞雪梦春城。故园日夜归心切，未济斯民不敢行。
和武川严亚之见寄五首·其一
作者：耶律楚材
朝代：金
体裁：七言律诗

当年西域未知名，四海无人识晋卿。扈从銮舆三万里，谟谋凤阙九重城。衣冠异域真余志，礼乐中原乃我荣。何日功成归旧隐，五湖烟浪乐馀生。
和武川严亚之见寄五首·其三
作者：耶律楚材
朝代：金
体裁：七言律诗

今年又得亚之诗，每叹风云会遇迟。拙运且淹童子役，雄才宜作帝王师。羡君笔下挥千字，知子胸中蕴六奇。静对西风和新句，凄然南望动深思。
和武川严亚之见寄五首·其二
作者：耶律楚材
朝代：金
体裁：七言律诗

亚之平水久驰名，壮岁题桥慕长卿。厌世德风如偃草，惊人诗价比连城。功名未立不为慊，仁义能行亦足荣。此理幽微人不识，莫言儒道拙谋生。
和武川严亚之见寄五首·其五
作者：耶律楚材
朝代：金
体裁：七言律诗

寥落龙沙寄此生，情钟我辈岂无情。参商管鲍贤朋友，南北机云好弟兄。莲叶飘香思晚浦，梅花飞雪梦春城。故园日夜归心切，未济斯民不敢行。
和武川严亚之见寄五首·其四
作者：耶律楚材
朝代：金
体裁：七言律诗

误忝纶恩斗印悬，乏才羞到玉墀前。劾奸封事梦犹诤，许国忠诚老益坚。仁政发从天北畔，捷音来自海西边。从今率土沾王化，礼乐车书共一天。
和润之韵
作者：耶律楚材
朝代：金
体裁：七言绝句

疏笋篱边正脱绷，故山清处便宜行。镜湖他日应属我，好向湖边访四明。
和渔阳赵光祖二诗
作者：耶律楚材
朝代：金

岩廊深责忝疑丞，位重材轻负宠荣。猾虏七擒输葛亮，奇谋六出愧陈平。未行礼乐常如歉，欲挂衣冠似不情。何日对君言我志，夜阑秉烛笑谈倾。生民垂欲陟春台，南斗妖氛绝点埃。典礼已随前代废，遗音犹怨后庭哀。十年叹我垂垂老，万里怜君得得来。此语纵无多忌讳，缄题未可对人开。
和渔阳赵光祖二诗·其一
作者：耶律楚材
朝代：金
体裁：七言律诗

岩廊深责忝疑丞，位重材轻负宠荣。猾虏七擒输葛亮，奇谋六出愧陈平。未行礼乐常如歉，欲挂衣冠似不情。何日对君言我志，夜阑秉烛笑谈倾。
和渔阳赵光祖二诗·其二
作者：耶律楚材
朝代：金
体裁：七言律诗

生民垂欲陟春台，南斗妖氛绝点埃。典礼已随前代废，遗音犹怨后庭哀。十年叹我垂垂老，万里怜君得得来。此语纵无多忌讳，缄题未可对人开。
和王君玉韵
作者：耶律楚材
朝代：金
体裁：五言律诗

王孙蒙馈饭，灵辄未扶轮。自笑孤穷客，谁怜衰病身。黄沙万馀里，白发一孀亲。肠断山城月，徘徊照远人。
和王巨川韵
作者：耶律楚材
朝代：金
体裁：七言律诗

圣驾徂征率百工，貔貅亿万入关中。周秦气焰如云变，唐汉繁华扫地空。灞水尚存官柳绿，骊山惟有驿尘红。天兵一鼓长安克，千里威声震陕东。
和王巨川题武成王庙
作者：耶律楚材
朝代：金
体裁：七言绝句

商辛自底灭亡期，保障全空聚茧丝。谁识华山归马日，易于渭水钓鱼时。
和王正之韵三首
作者：耶律楚材
朝代：金

洪才硕德两相宜，雅操真堪据凤池。富贵未终随梦变，功名何在值时危。奇词解吐万言策，敏思能吟七步诗。但倩东风轻着力，摩天鹏翼若云垂。自惭不解告嘉谟，十载韬藏僻一隅。巨海洪深容弃物，新朝宽厚用愚夫。亨时嘉会千年少，圣主雄材万代无。文物规模皆法古，伫看明诏起真儒。皇天辅德本无亲，乐道奚忧甑满尘。道泰小人当屏斥，时屯君子自经纶。浮云富贵元千变，昨梦繁华得几春。遇不遇兮皆是命，吾侪休羡锦衣新。
和王正之韵三首·其一
作者：耶律楚材
朝代：金
体裁：七言律诗

洪才硕德两相宜，雅操真堪据凤池。富贵未终随梦变，功名何在值时危。奇词解吐万言策，敏思能吟七步诗。但倩东风轻着力，摩天鹏翼若云垂。
和王正之韵三首·其三
作者：耶律楚材
朝代：金
体裁：七言律诗

皇天辅德本无亲，乐道奚忧甑满尘。道泰小人当屏斥，时屯君子自经纶。浮云富贵元千变，昨梦繁华得几春。遇不遇兮皆是命，吾侪休羡锦衣新。
和王正之韵三首·其二
作者：耶律楚材
朝代：金
体裁：七言律诗

自惭不解告嘉谟，十载韬藏僻一隅。巨海洪深容弃物，新朝宽厚用愚夫。亨时嘉会千年少，圣主雄材万代无。文物规模皆法古，伫看明诏起真儒。
和王正夫忆琴
作者：耶律楚材
朝代：金
体裁：七言律诗

道人尘世厌嚣尘，白雪阳春雅意深。万顷松风皆有趣，一溪流水本无心。忘机触处成佳谱，信手拈来总妙音。陶老无弦犹是剩，何如居士更无琴？
和王正夫韵
作者：耶律楚材
朝代：金
体裁：七言律诗

壮年自笑鬓先霜，喜色眉间一点黄。退食紫宸居凤阁，朝天丹阙列鸳行。功名必要光前古，富贵何须归故乡。济世元知有仁政，活人不假返魂香。
和琴士苗兰韵
作者：耶律楚材
朝代：金
体裁：七言律诗

徒步南来爱陆机，公馀邂逅似相期。高山韵吼千岩木，流水声号半夜陂。圣德宛如歌治化，南风犹似抚疮痍。曲终声散无人会，撩我高吟一首诗。
和百拙禅师韵
作者：耶律楚材
朝代：金
体裁：七言律诗

十方世界是全身，气宇如王绝比伦。与夺机中明主客，正偏位里辨君臣。眠云卧月辞三岛，鼓腹讴歌预四民。了了了时谁可晓，闲人元不是闲人。
和秀玉韵
作者：耶律楚材
朝代：金
体裁：古风

清溪作寱语，湛然大笑之。仅能知大用，尚未识天机。贪随言语转，错认二阿师。个中关捩子，卓然绝百非。三学未尝坐，何说非与是。半藏未有言，奚论赞与毁。解语非干舌，能知诚匪智。为报清溪公，无事莫生事。
和移剌子春见寄五首
作者：耶律楚材
朝代：金

四海皇皇足俊贤，浪陪扶日上青天。且图约法三章定，宁羡浮荣六印悬。润色吾术惟恐后，扶持天下敢为先。过情声闻予深耻，可笑虚名到处传。生遇干戈我不辰，十年甘分作俘臣。施仁发政非无据，论道经邦自有人。圣世规模能法古，污俗习染得维新。英雄已入吾皇彀，从此无人更问津。且喜朝廷先正名，林泉隐逸总公卿。群雄一遇风云会，万国咸观日月明。丹凤固应潜乱世，白麟自今出升平。伫看北阙垂温诏，夜半前席进贾生。举世寥寥识我谁，未学弓矢愧由基。衰年有幸弹三乐，盛世无才出六奇。弃物且存光海量，散材获用荷天私。微臣自忖将何报，信笔裁成颂德诗。邂逅沙城识子初，天山风雪醉吟馀。文章光焰君堪羡，节操仪刑我不如。曲蘖乡中前进士，风波堆里老中书。他年归去无相弃，同到闾山旧隐居。
和移剌子春见寄五首·其一
作者：耶律楚材
朝代：金
体裁：七言律诗

四海皇皇足俊贤，浪陪扶日上青天。且图约法三章定，宁羡浮荣六印悬。润色吾术惟恐后，扶持天下敢为先。过情声闻予深耻，可笑虚名到处传。
和移剌子春见寄五首·其三
作者：耶律楚材
朝代：金
体裁：七言律诗

且喜朝廷先正名，林泉隐逸总公卿。群雄一遇风云会，万国咸观日月明。丹凤固应潜乱世，白麟自今出升平。伫看北阙垂温诏，夜半前席进贾生。
和移剌子春见寄五首·其二
作者：耶律楚材
朝代：金
体裁：七言律诗

生遇干戈我不辰，十年甘分作俘臣。施仁发政非无据，论道经邦自有人。圣世规模能法古，污俗习染得维新。英雄已入吾皇彀，从此无人更问津。
和移剌子春见寄五首·其五
作者：耶律楚材
朝代：金
体裁：七言律诗

邂逅沙城识子初，天山风雪醉吟馀。文章光焰君堪羡，节操仪刑我不如。曲蘖乡中前进士，风波堆里老中书。他年归去无相弃，同到闾山旧隐居。
和移剌子春见寄五首·其四
作者：耶律楚材
朝代：金
体裁：七言律诗

举世寥寥识我谁，未学弓矢愧由基。衰年有幸弹三乐，盛世无才出六奇。弃物且存光海量，散材获用荷天私。微臣自忖将何报，信笔裁成颂德诗。
和移剌继先韵三首
作者：耶律楚材
朝代：金

泽民我愧无术略，且着诗鸿慰离索。诗书满载升金山，弦歌不辍踰松漠。世上元无真是非，安知今是而非昨。连城美玉涅不缁，百鍊真金光愈烁。已悟真如匪去来，自然胸次绝忧乐。断梦还同世事空，浮云恰似人情薄。尚记吾山旧隐居，松风萧瑟松花落。枕流漱石轻轩车，吟烟啸月甘藜藿。春山寂寂春溪深，萧条庭户堪罗雀。而今不得安疏懒，自笑绦笼困雕鹗。勉力龙庭上万言，男儿志不忘沟壑。当年不肯读三略，独抱遗经伴闲索。流行坎止不尤人，自甘万里涉穷漠。富贵荣华能几时，生死都来如梦昨。千年兴废沤浮沈，百岁光阴电飞烁。常笑梁鸿歌五噫，窃学荣启弹三乐。未能仁义戢干戈，勉将敦厚惩浇薄。近有人从故隐来，黄花无恙开篱落。问渠林肉与丘糟，奚如饭麦而羹藿。人闻麋鹿满姑苏，阿瞒不复游铜雀。涂中曳尾希庄龟，江夏沉舟悲祢鹗。吾山佳处归休乎，鹿逸平林鱼纵壑。祖道门庭元简略，儿孙草里添芒索。拟心鹞子过新罗，起念白云横大漠。迥殊四句有无中，元非三际来今昨。大海纤尘一点飞，洪炉片雪寒光烁。宁论业障本来空，半偈徒誇寂灭乐。细切清风非异事，更将明月？来薄。玲珑四面亦无门，充塞十方绝壁落。罗列珍羞渠不食，痴人犹是贪藜藿。祗图龙颔摘明珠，谁知虎口存活雀。坐晚犹迷一色边，崎岖鸟道横秋鹗。可笑人间荆棘林，死者填沟空塞壑。
和移剌继先韵三首·其一
作者：耶律楚材
朝代：金
体裁：古风

泽民我愧无术略，且着诗鸿慰离索。诗书满载升金山，弦歌不辍踰松漠。世上元无真是非，安知今是而非昨。连城美玉涅不缁，百鍊真金光愈烁。已悟真如匪去来，自然胸次绝忧乐。断梦还同世事空，浮云恰似人情薄。尚记吾山旧隐居，松风萧瑟松花落。枕流漱石轻轩车，吟烟啸月甘藜藿。春山寂寂春溪深，萧条庭户堪罗雀。而今不得安疏懒，自笑绦笼困雕鹗。勉力龙庭上万言，男儿志不忘沟壑。
和移剌继先韵三首·其三
作者：耶律楚材
朝代：金

祖道门庭元简略，儿孙草里添芒索。拟心鹞子过新罗，起念白云横大漠。迥殊四句有无中，元非三际来今昨。大海纤尘一点飞，洪炉片雪寒光烁。宁论业障本来空，半偈徒誇寂灭乐。细切清风非异事，更将明月？来薄。玲珑四面亦无门，充塞十方绝壁落。罗列珍羞渠不食，痴人犹是贪藜藿。祗图龙颔摘明珠，谁知虎口存活雀。坐晚犹迷一色边，崎岖鸟道横秋鹗。可笑人间荆棘林，死者填沟空塞壑。
和移剌继先韵三首·其三
作者：耶律楚材
朝代：金
体裁：古风

祖道门庭元简略，儿孙草里添芒索。拟心鹞子过新罗，起念白云横大漠。迥殊四句有无中，元非三际来今昨。大海纤尘一点飞，洪炉片雪寒光烁。宁论业障本来空，半偈徒誇寂灭乐。细切清风非异事，更将明月�来薄。玲珑四面亦无门，充塞十方绝壁落。罗列珍羞渠不食，痴人犹是贪藜藿。祗图龙颔摘明珠，谁知虎口存活雀。坐晚犹迷一色边，崎岖鸟道横秋鹗。可笑人间荆棘林，死者填沟空塞壑。
和移剌继先韵三首·其三
作者：耶律楚材
朝代：金
体裁：古风

祖道门庭元简略，儿孙草里添芒索。拟心鹞子过新罗，起念白云横大漠。迥殊四句有无中，元非三际来今昨。大海纤尘一点飞，洪炉片雪寒光烁。宁论业障本来空，半偈徒誇寂灭乐。细切清风非异事，更将明月𠜱来薄。玲珑四面亦无门，充塞十方绝壁落。罗列珍羞渠不食，痴人犹是贪藜藿。祗图龙颔摘明珠，谁知虎口存活雀。坐晚犹迷一色边，崎岖鸟道横秋鹗。可笑人间荆棘林，死者填沟空塞壑。
和移剌继先韵三首·其二
作者：耶律楚材
朝代：金
体裁：古风

当年不肯读三略，独抱遗经伴闲索。流行坎止不尤人，自甘万里涉穷漠。富贵荣华能几时，生死都来如梦昨。千年兴废沤浮沈，百岁光阴电飞烁。常笑梁鸿歌五噫，窃学荣启弹三乐。未能仁义戢干戈，勉将敦厚惩浇薄。近有人从故隐来，黄花无恙开篱落。问渠林肉与丘糟，奚如饭麦而羹藿。人闻麋鹿满姑苏，阿瞒不复游铜雀。涂中曳尾希庄龟，江夏沉舟悲祢鹗。吾山佳处归休乎，鹿逸平林鱼纵壑。
和移剌继先韵二首·其一
作者：耶律楚材
朝代：金
体裁：七言律诗

旧山盟约已愆期，一梦十年尽觉非。瀚海路难人去少，天山雪重雁飞稀。渐惊白发宁辞老，未济苍生曷敢归。去国迟迟情几许，倚楼空望白云飞。
和移剌继先韵二首·其二
作者：耶律楚材
朝代：金
体裁：七言绝句

不事王侯懒属文，时危何处觅元勋。他年收拾琴书去，笑傲林泉我与君。
和竹林一禅师韵
作者：耶律楚材
朝代：金
体裁：七言律诗

富贵无心羡五侯，随时俯仰浪西游。断无事业留千古，静看英雄横九州。白雁纵传遐域信，黄华却负故园秋。苍生未济归何益，一见吾山一度羞。
和董彦才东坡铁杖诗二十韵
作者：耶律楚材
朝代：金

女娲未补青天裂，神液飞精散为铁。嵇生箕踞锻洪炉，白汗翻浆滴清血。黑虬彷佛欲飞跃，鳞介苍苍生乳节。情知中散气凌云，肯与凡工争巧拙。柳君传与东坡老，神物终须归俊杰。坡仙为寿文定公，酬和新诗誇胜劣。观妙堂名龙尾砚，雎阳并此为三绝。雎阳城破兵火炎，神器不随烟焰灭。了然居士出伊洛，登山度水相扶挈。燕然分付我清溪，妙语雕镌跨先哲。远来携赠白霫老，天理似为予所设。湛然忝佐本无功，致王泽民愧皋契。再游北海复何恨，与君同步龙沙雪。大泽深山无所惊，扫除魑魅驱凶？。轻簧历历吐微语，闲对幽人如鼓舌。有如拈起击须弥，须弥击碎同丘垤。云门远遁德山去，敢对髯翁开口说。一时惊倒野狐禅，奔走不来予阃闑。他年神武挂冠去，谁知劫外乾坤别。横担此杖入千峰，大方独步无蹉跌。
和董彦才东坡铁杖诗二十韵
作者：耶律楚材
朝代：金
体裁：古风

女娲未补青天裂，神液飞精散为铁。嵇生箕踞锻洪炉，白汗翻浆滴清血。黑虬彷佛欲飞跃，鳞介苍苍生乳节。情知中散气凌云，肯与凡工争巧拙。柳君传与东坡老，神物终须归俊杰。坡仙为寿文定公，酬和新诗誇胜劣。观妙堂名龙尾砚，雎阳并此为三绝。雎阳城破兵火炎，神器不随烟焰灭。了然居士出伊洛，登山度水相扶挈。燕然分付我清溪，妙语雕镌跨先哲。远来携赠白霫老，天理似为予所设。湛然忝佐本无功，致王泽民愧皋契。再游北海复何恨，与君同步龙沙雪。大泽深山无所惊，扫除魑魅驱凶�。轻簧历历吐微语，闲对幽人如鼓舌。有如拈起击须弥，须弥击碎同丘垤。云门远遁德山去，敢对髯翁开口说。一时惊倒野狐禅，奔走不来予阃闑。他年神武挂冠去，谁知劫外乾坤别。横担此杖入千峰，大方独步无蹉跌。
和董彦才东坡铁杖诗二十韵
作者：耶律楚材
朝代：金
体裁：古风

女娲未补青天裂，神液飞精散为铁。嵇生箕踞锻洪炉，白汗翻浆滴清血。黑虬彷佛欲飞跃，鳞介苍苍生乳节。情知中散气凌云，肯与凡工争巧拙。柳君传与东坡老，神物终须归俊杰。坡仙为寿文定公，酬和新诗誇胜劣。观妙堂名龙尾砚，雎阳并此为三绝。雎阳城破兵火炎，神器不随烟焰灭。了然居士出伊洛，登山度水相扶挈。燕然分付我清溪，妙语雕镌跨先哲。远来携赠白霫老，天理似为予所设。湛然忝佐本无功，致王泽民愧皋契。再游北海复何恨，与君同步龙沙雪。大泽深山无所惊，扫除魑魅驱凶𧕏。轻簧历历吐微语，闲对幽人如鼓舌。有如拈起击须弥，须弥击碎同丘垤。云门远遁德山去，敢对髯翁开口说。一时惊倒野狐禅，奔走不来予阃闑。他年神武挂冠去，谁知劫外乾坤别。横担此杖入千峰，大方独步无蹉跌。
和薛伯通韵
作者：耶律楚材
朝代：金
体裁：七言律诗

滴滴秋光溢远山，穹庐寥落酒瓶乾。诗章平淡思居易，禅里纵横忆道安。不忿西风霜叶脱，难禁秋雨菊花残。闾山旧隐天涯远，梦里思归梦亦难。
和薛伯通韵四绝
作者：耶律楚材
朝代：金

黄花红叶满秋山，月浸银河夜未阑。寂寞梧桐深院落，有人何处倚阑干。碧山妆点塞天秋，老尽黄花蝶也愁。拚醉东篱颠倒舞，人间富贵一何楼。衰年且喜志微伸，镜里惊看白发新。何日得游云水去，秋江鸥鹭淡相亲。虚名羁我未能归，羞见冥冥一雁飞。拜扫松楸定何日，不堪双泪对君挥。
和薛伯通韵四绝·其一
作者：耶律楚材
朝代：金
体裁：七言绝句

黄花红叶满秋山，月浸银河夜未阑。寂寞梧桐深院落，有人何处倚阑干。
和薛伯通韵四绝·其三
作者：耶律楚材
朝代：金
体裁：七言绝句

衰年且喜志微伸，镜里惊看白发新。何日得游云水去，秋江鸥鹭淡相亲。
和薛伯通韵四绝·其二
作者：耶律楚材
朝代：金
体裁：七言绝句

碧山妆点塞天秋，老尽黄花蝶也愁。拚醉东篱颠倒舞，人间富贵一何楼。
和薛伯通韵四绝·其四
作者：耶律楚材
朝代：金
体裁：七言绝句

虚名羁我未能归，羞见冥冥一雁飞。拜扫松楸定何日，不堪双泪对君挥。
和薛正之见寄
作者：耶律楚材
朝代：金
体裁：七言律诗

贤臣圣主正时遭，建策龙庭莫惮劳。大壑波深翻巨鲤，高空风顺遇鸿毛。一番制度新才术，百代文章旧雅骚。勉力自强宜不息，功名何啻泰山高。
和薛正之韵
作者：耶律楚材
朝代：金
体裁：七言律诗

天涯倚遍塞城楼，凝望冥鸿空自羞。礼义不张真我恨，干戈未戢是吾忧。每怜丹凤能择食，常笑黄能误上钩。何日解荣偿旧约，扁舟蓑笠五湖游。
和裴子法见寄
作者：耶律楚材
朝代：金
体裁：古风

人生都几何，半被功名役。一旦燕山破，西行过千驿。颠沛不违仁，先难而后获。鹓雏捐腐鼠，乌鸢其勿吓。扈从出天山，从容游大石。琴书淡相对，尚未忘丘索。前岁入关中，戈甲充商虢。明诏典兰省，自愧承深责。秦陇成劫灰，京索空陈迹。长河尚浊流，南山自浓碧。把酒酹青天，兴亡吊今昔。长安非衣君，壮年学问积。天上玉麒麟，英才可珍惜。诗魂素月高，饮量沧海窄。清谈咳珠玉，便腹笥经籍。服君百韵诗，谢子万言策。易道已变屯，世爻当应革。淮阴正虚襟，左车宜筹画。须要莲峰手，乾坤再开辟。昂藏绿野翁，真我龙门客。
和裴子法见寄
作者：耶律楚材
朝代：金

人生都几何，半被功名役。一旦燕山破，西行过千驿。颠沛不违仁，先难而后获。鹓雏捐腐鼠，乌鸢其勿嚇。扈从出天山，从容游大石。琴书淡相对，尚未忘丘索。前岁入关中，戈甲充商虢。明诏典兰省，自愧承深责。秦陇成劫灰，京索空陈迹。长河尚浊流，南山自浓碧。把酒酹青天，兴亡吊今昔。长安非衣君，壮年学问积。天上玉麒麟，英才可珍惜。诗魂素月高，饮量沧海窄。清谈咳珠玉，便腹笥经籍。服君百韵诗，谢子万言策。易道已变屯，世爻当应革。淮阴正虚襟，左车宜筹画。须要莲峰手，乾坤再开辟。昂藏绿野翁，真我龙门客。
和裴子法韵
作者：耶律楚材
朝代：金
体裁：古风

达磨一派未西来，无限劳生眼未开。六朝繁盛已矣耳，两晋风流安在哉！自笑中书老仆射，事佛窃仿王安石。公案翻腾旧葛藤，林泉准备闲踪迹。用之勋业垂千秋，发扬孔孟谁为俦。舍之独善乐真觉，赋诗舒笑临清流。岂止渊明慕松菊，晋室高贤十八九。君子道消小人用，贞夫远弃利名酒。苏、黄冠世能文词，裴、张二相名当时。祖道禅林恣游戏，尧风舜德甘嘘吹。达人不为造物役，打破东西与南北。毛吞巨海也寻常，出没纵横透空色。真如颇与羲易同，不动确乎无吉凶。湛然信笔书寱语，临风远寄绿野翁。赠君一句直截处，祗要教君能养素。但能死生荣辱哀乐不能羁，存亡进退尽是无生路。
和解天秀韵
作者：耶律楚材
朝代：金
体裁：七言律诗

猛士弯弓挽六钧，长驱入汴政施仁。前朝运谢山河古，圣世时亨雨露新。未遇自甘焚绿绮，知音不必惜阳春。朝廷将下搜贤诏，莫恋烟霞老此身。
和许昌张彦升见寄
作者：耶律楚材
朝代：金
体裁：古风

真人休运应千载，生知神武威中邦。杜绝奇技贱异物，连城玉斗曾亲撞。兵出潼关渡天堑，翠华杂映驺虞幢。生民鼓舞叹奚后，壶浆箪食辕门降。偏师一鼓汴梁下，逻骑饮马扬子江。良臣自有魏、郑辈，死谏安用干与逢。少微昨夜照平水，清河国士真无双。壮岁游学力稽古，孜孜继晷焚兰釭。新诗寄我有深意，再三舒卷临幽窗。安得先生赞王室，委倚奚忧庶政庞。堪笑纷纷匹夫勇，徒誇巨鼎千钧扛。何日安车蒲轮诏，公入北阙，葡萄佳酝烂饮玻瓈缸。
和请住东堂疏韵
作者：耶律楚材
朝代：金
体裁：七言绝句

东堂不肯卧西堂，珍御鲜食别样装。枉费青帘三百尺，云中公子不来尝。
和谢昭先韵
作者：耶律楚材
朝代：金
体裁：古风

失奚为劣得奚优，遇流而行坎则留。笑视纷纷儿女辈，成是败非徒相尤。弃人所取取所弃，独识万松为出类。本欲心空及第归，暮请晨参惟一志。浮生迅速奔隙驹，无穷尘劫元斯须。参透威音劫前事，花开枯木谁云枯。河朔干戈犹未息，西域十年空旅食。贤人退隐予未能，钧衡旷位虚名极。真人应运康世屯，数颁宽诏垂丝纶。沛若恩波沦骨髓，皇皇四海咸蒙春。汉唐疆宇非为大，戍守西临玉关界。百济称藩过海门，鄙语粗言其大概。天皇自将办多多，天兵百万涉长河。京索为空汴梁下，秦皇汉武畴能过？凛凛威声震天宇，不杀为功果神武。朔南一混车书同，皇业巍巍跨千古。先生吾邦之彦兮，琴书而自怡。劲挺松柏操，磊落英雄姿。明正道，无邪思。一贯诗书继先觉，两全才德真吾师。王谢来江左，家学易道岂忘贻。济世须君展骥足，政要再凿人耳目。小子区区何所祝，但愿天衷俞奏鹗。
和贾抟霄韵二绝
作者：耶律楚材
朝代：金

举世昏昏似醉眠，悲哉不肯救头然。祖师点破新关捩，且指人心教外传。西庵谈道顿忘眠，今日相逢亦偶然。欲问瞿昙端的处，灯笼露柱却能传。
和贾抟霄韵二绝·其一
作者：耶律楚材
朝代：金
体裁：七言绝句

举世昏昏似醉眠，悲哉不肯救头然。祖师点破新关捩，且指人心教外传。
和贾抟霄韵二绝·其二
作者：耶律楚材
朝代：金
体裁：七言绝句

西庵谈道顿忘眠，今日相逢亦偶然。欲问瞿昙端的处，灯笼露柱却能传。
和赵庭玉子贽韵
作者：耶律楚材
朝代：金
体裁：七言律诗

万里龙庭白草秋，时时归梦旧渔舟。酌残白酒难成醉，老尽黄花无限愁。久识人心多厌政，喜逢天下已归刘。而今子入中州去，莫惜寒梅寄陇头。
和连国华三首
作者：耶律楚材
朝代：金

岁月如流走兔乌，求真可惜费工夫。深源到底忘根柢，至道元来贵拙愚。真理不空宜具眼，太虚无面莫添须。直须稳坐长安好，切忌途中认画图。安得长绳系日乌，天涯老却旧耕夫。林泉放旷输君乐，沙漠淹留笑我愚。虎战每惊涉虎尾，龙飞不得采龙须。文章毕竟成何事，富贵元知不可图。月上南枝啼夜乌，悲歌弹铗叹征夫。愁边逐日看周易，梦里随风谒太愚。纵有征尘遮两眼，却无惭色上三须。真人已应千年运，伫待河清再出图。
和连国华三首·其一
作者：耶律楚材
朝代：金
体裁：七言律诗

岁月如流走兔乌，求真可惜费工夫。深源到底忘根柢，至道元来贵拙愚。真理不空宜具眼，太虚无面莫添须。直须稳坐长安好，切忌途中认画图。
和连国华三首·其三
作者：耶律楚材
朝代：金
体裁：七言律诗

月上南枝啼夜乌，悲歌弹铗叹征夫。愁边逐日看周易，梦里随风谒太愚。纵有征尘遮两眼，却无惭色上三须。真人已应千年运，伫待河清再出图。
和连国华三首·其二
作者：耶律楚材
朝代：金
体裁：七言律诗

安得长绳系日乌，天涯老却旧耕夫。林泉放旷输君乐，沙漠淹留笑我愚。虎战每惊涉虎尾，龙飞不得采龙须。文章毕竟成何事，富贵元知不可图。
和邦瑞韵送奉使之江表
作者：耶律楚材
朝代：金
体裁：七言律诗

驲骑翩翩出玉京，金符一插照人明。莫忘北阙龙飞志，要识南陬舌情。布袖来朝无骑乘，锦衣归去不徒行。升仙桥畔增春色，郡守传呼接长卿。
和邦瑞韵送行
作者：耶律楚材
朝代：金
体裁：七言律诗

幸有和林酒一樽，地炉煨火为君温。昔年相见兴三叹，此日临行赠一言。士行莫忘直报怨，人情须信害生恩。而今跃入惊人浪，珍重风涛过禹门。
和郑寿之韵
作者：耶律楚材
朝代：金
体裁：七言律诗

圣主龙飞日月新，微才忝预股肱臣。民财已阜钱如水，驲骑长闲塞不尘。威镇西陲输定远，宴开东阁慕平津。何如收拾琴书去，林下衣冠作舜民。
和郑景贤韵
作者：耶律楚材
朝代：金
体裁：五言律诗

我爱龙冈老，鸣琴自老成。未弹白雪曲，先爱水仙声。但欲合纯古，谁能媚世情。林泉聊自适，何必献承明。
和金城宝宫旭公禅师三绝
作者：耶律楚材
朝代：金

知公已得夜明符，任运腾腾无所拘。见说金城多长者，有人青眼待君无。南北东西总一家，才生拟议便生瑕。人人错认髯居士，只有禅师不眼华。旭老今年锥也无，粪堆却得旧明珠。穹庐半夜无灯烛，请尽平安一纸书。
和金城宝宫旭公禅师三绝·其一
作者：耶律楚材
朝代：金
体裁：七言绝句

知公已得夜明符，任运腾腾无所拘。见说金城多长者，有人青眼待君无。
和金城宝宫旭公禅师三绝·其三
作者：耶律楚材
朝代：金
体裁：七言绝句

旭老今年锥也无，粪堆却得旧明珠。穹庐半夜无灯烛，请尽平安一纸书。
和金城宝宫旭公禅师三绝·其二
作者：耶律楚材
朝代：金
体裁：七言绝句

南北东西总一家，才生拟议便生瑕。人人错认髯居士，只有禅师不眼华。
和陈秀玉绵梨诗韵
作者：耶律楚材
朝代：金

石门九月西风高，绵梨万树金垂梢。清溪千里携赠我，藤筐初发香盈包。谪仙风度清溪亚，春风曾饮梨花下。不用红妆唱采莲，醉望青天歌二雅。我有斗酒清且醇，同君荐此鹅黄新。初见分香剖金卵，更看削玉飞霜鳞。缥叶紫条何足语，夜光安可同鱼目。文园尘渴政难禁，咀嚼冰雪？香玉。
和陈秀玉绵梨诗韵
作者：耶律楚材
朝代：金
体裁：古风

石门九月西风高，绵梨万树金垂梢。清溪千里携赠我，藤筐初发香盈包。谪仙风度清溪亚，春风曾饮梨花下。不用红妆唱采莲，醉望青天歌二雅。我有斗酒清且醇，同君荐此鹅黄新。初见分香剖金卵，更看削玉飞霜鳞。缥叶紫条何足语，夜光安可同鱼目。文园尘渴政难禁，咀嚼冰雪�香玉。
和陈秀玉绵梨诗韵
作者：耶律楚材
朝代：金
体裁：古风

石门九月西风高，绵梨万树金垂梢。清溪千里携赠我，藤筐初发香盈包。谪仙风度清溪亚，春风曾饮梨花下。不用红妆唱采莲，醉望青天歌二雅。我有斗酒清且醇，同君荐此鹅黄新。初见分香剖金卵，更看削玉飞霜鳞。缥叶紫条何足语，夜光安可同鱼目。文园尘渴政难禁，咀嚼冰雪𠜱香玉。
和非熊韵
作者：耶律楚材
朝代：金
体裁：七言律诗

蔼蔼英声镇北州，非熊人物本风流。时逢佳客开青眼，久领元戎尚黑头。已发丰城神剑出，休嗟暗室夜光投。驱兵经略关中了，题遍长安旧酒楼。
和非熊韵
作者：耶律楚材
朝代：金
体裁：七言绝句

蛮触功名未足誇，掀髯一笑付南华。他年击破疑团后，始觉从来尽眼花。
和韩浩然韵二首
作者：耶律楚材
朝代：金

标格雄雄蕴藉深，乌龙胸臆隐雷音。一双神器波及我，不负分金结义心。一曲风高奏古宫，坐䝼神物愧无功。千金厚惠将何报，鹗表慇勤效孔融。
和韩浩然韵二首·其一
作者：耶律楚材
朝代：金
体裁：七言绝句

标格雄雄蕴藉深，乌龙胸臆隐雷音。一双神器波及我，不负分金结义心。
和韩浩然韵二首·其二
作者：耶律楚材
朝代：金
体裁：七言绝句

一曲风高奏古宫，坐䝼神物愧无功。千金厚惠将何报，鹗表慇勤效孔融。
和高丽使三首
作者：耶律楚材
朝代：金

神武有威元不杀，宽仁常愧数兴戎。仁绥武震诚无敌，重译来王四海同。扬兵青海西凉灭，渡马黄河南汴空。百济称藩新内附，驰轺来自海门东。壮年吟啸巢由月，晚节吹嘘尧舜风。两鬓苍苍尘满眼，东人犹未识髯公。
和高丽使三首·其一
作者：耶律楚材
朝代：金
体裁：七言绝句

神武有威元不杀，宽仁常愧数兴戎。仁绥武震诚无敌，重译来王四海同。
和高丽使三首·其三
作者：耶律楚材
朝代：金
体裁：七言绝句

壮年吟啸巢由月，晚节吹嘘尧舜风。两鬓苍苍尘满眼，东人犹未识髯公。
和高丽使三首·其二
作者：耶律楚材
朝代：金
体裁：七言绝句

扬兵青海西凉灭，渡马黄河南汴空。百济称藩新内附，驰轺来自海门东。
和高冲霄二首
作者：耶律楚材
朝代：金

十里东风渭水春，临风酹月吊英魂。直须立事书麟阁，何必题诗寄雁门。翠华南渡济苍生，垂老将观德化成。昨夜行宫传好语，秦川草木也欣荣。
和高冲霄二首·其一
作者：耶律楚材
朝代：金
体裁：七言绝句

十里东风渭水春，临风酹月吊英魂。直须立事书麟阁，何必题诗寄雁门。
和高冲霄二首·其二
作者：耶律楚材
朝代：金
体裁：七言绝句

翠华南渡济苍生，垂老将观德化成。昨夜行宫传好语，秦川草木也欣荣。
和黄华老人题献陵吴氏成趣园诗
作者：耶律楚材
朝代：金
体裁：古风

雪溪词翰辉星斗，纸蠹尘蒙诗一首。湛然挥墨试续貂，嗫嚅使人难出口。丁年彭泽解官去，遨游三径真三友。悠然把菊见南山，畅饮东篱醉重九。献陵吴氏治荒园，成趣为名良可取。养高不肯事王侯，闲卧林泉了衰朽。今年扈从过秦川，可怜尚有萧条柳。归计甘输吴子先，丽词已后黄华手。知音谁听断弦琴，临风痛想纱巾酒。嗟乎世路声利人，不知曾忆渊明否？
和黄山张敏之拟黄庭词韵
作者：耶律楚材
朝代：金
体裁：古风

黄山无媒亦无梯，萧条白昼关荆扉。凌晨端坐漱玉池，阑干苜蓿先生饥。惠然寄我黄庭词，湛然一笑几脱颐。一鹤南翔一不飞，十年一梦今觉非。故山旧隐苍松欹，而今老尽虬龙枝。曾学四老餐紫芝，从讥怀宝而邦迷。尘缘一扫无孑遗，隔縠观月犹依稀。汪洋法海无边涯，萤光讵可窥晨晞。莲花自是生污泥，污泥不染清凉肌。彩云易散碎琉璃，人间四相夭五衰。有为无为俱有为，寿穷尘劫元非迟。湛然醉摇芭蕉卮，蔷薇深蘸书淋漓。白眼一望须弥低，黄山先生耽书痴。退藏不露龙麟姿，对人不耻弊缊衣。自甘贫困元知微，篱边黄菊香离披。门前山色寒参差，不以下体遗葑菲。新诗远寄盘龙螭，胸中满贮夷齐薇。忘机临水狎鸥鹥，燕居申申不愆仪。含光隐秀如文犀，乘闲纶钓垂清漪。躬耕禾黍方离离，须信君子能自卑。予知先生之独悲，深忧海内生民疲。生民扰攘如棼丝，笑予素餐徒位尸。先生识鉴如元龟，旁通发而为声诗。照我穹庐生光辉，穷通进退元有时。至人终不贪危机，他时天子求埙篪。欲行周礼修周基，先生好应千年期。沙堤行人羡轻肥，凤凰到底凤池栖。太平钧石须君持，苍生未济无言归。
咏探春花用高冲霄韵
作者：耶律楚材
朝代：金
体裁：七言绝句

风拂新芳映短墙，典型依约类丁香。梅花欲谢渠先坼，消得东君为汝忙。
喜和林新居落成
作者：耶律楚材
朝代：金
体裁：七言绝句

登车凭轼我怡颜，饱看和林一带山。新构幽斋堪偃息，不闲闲处得闲闲。
壬午元日二首
作者：耶律楚材
朝代：金

西域风光换，东方音问疏。屠苏聊复饮，郁垒不须书。旧岁昨宵尽，新年此日初。客中今十载，孀母信何如。万里西征出玉关，诗无佳思酒瓶乾。萧条异域年初换，坎轲穷途腊已残。身过碧云游极乐，手遮东日望长安。年光迅速如流水，不管诗人两鬓斑。
壬午元日二首·其一
作者：耶律楚材
朝代：金
体裁：五言律诗

西域风光换，东方音问疏。屠苏聊复饮，郁垒不须书。旧岁昨宵尽，新年此日初。客中今十载，孀母信何如。
壬午元日二首·其二
作者：耶律楚材
朝代：金
体裁：七言律诗

万里西征出玉关，诗无佳思酒瓶乾。萧条异域年初换，坎轲穷途腊已残。身过碧云游极乐，手遮东日望长安。年光迅速如流水，不管诗人两鬓斑。
壬午元日二首西域从王君玉乞茶因其韵七首·其一
作者：耶律楚材
朝代：金
体裁：七言律诗

积年不啜建溪茶，心窍黄尘塞五车。碧玉瓯中思雪浪，黄金碾畔忆雷芽。卢仝七碗诗难得，谂老三瓯梦亦赊。敢乞君侯分数饼，暂教清兴绕烟霞。
壬午西域河中游春十首
作者：耶律楚材
朝代：金

幽人呼我出东城，信马寻芳莫问程。春色未如华藏富，湖光不似道心明。土床设馔谈玄旨，石鼎烹茶唱道情。世路崎岖太尖险，随高逐下坦然平。三年春色过边城，萍迹东归未有程。细细和风红杏落，涓涓流水碧湖明。花林啜茗添幽兴，绿亩观耕称野情。何日要荒同入贡，普天钟鼓乐清平。春雁楼边三两声，东天回首望归程。山青水碧伤心切，李白桃红照眼明。几树绿杨摇客恨，一川芳草惹羁情。天兵几日归东阙，万国欢声贺太平。河中二月好踏青，且莫临风叹客程。溪畔数枝红杏浅，墙头半点小桃明。谁知西域逢佳景，始信东君不世情。圆沼方池三百所，澄澄春水一时平。二月河中草木青，芳菲次第有期程。花藏径畔春泉碧，云散林梢晚照明。含笑山桃还似识，相亲水鸟自忘情。遐方且喜丰年兆，万顷青青麦浪平。异域春郊草又青，故园东望远千程。临池嫩柳千丝碧，倚槛妖桃几点明。丹杏笑风真有意，白云送雨太无情。归来不识河中道，春水潺潺满路平。四海从来皆弟兄，西行谁复叹行程。既蒙倾盖心相许，得遇知音眼便明。金玉满堂违素志，云霞千顷适高情。庙堂自有夔龙在，安用微生措治平。寓迹尘埃且乐生，垂天六翮敛鹏程。无缘未得风云会，有幸能瞻日月明。出处随时全道用，穷通逐势叹人情。凭谁为发丰城剑，一扫妖氛四海平。不如归去乐馀龄，百岁光阴有几程。文史三冬输曼倩，田园二顷忆渊明。宾朋冷落绝交分，亲戚团栾说话情。植杖耘耔聊自适，笑观南亩绿云平。衰翁老矣倦功名，繁简行军笑李程。牛粪火熟石炕暖，蛾连纸破瓦窗明。水中漉月消三毒，火里生莲屏六情。野老不知天子力，讴歌鼓腹庆升平。
壬午西域河中游春十首·其一
作者：耶律楚材
朝代：金
体裁：七言律诗

幽人呼我出东城，信马寻芳莫问程。春色未如华藏富，湖光不似道心明。土床设馔谈玄旨，石鼎烹茶唱道情。世路崎岖太尖险，随高逐下坦然平。
壬午西域河中游春十首·其七
作者：耶律楚材
朝代：金
体裁：七言律诗

四海从来皆弟兄，西行谁复叹行程。既蒙倾盖心相许，得遇知音眼便明。金玉满堂违素志，云霞千顷适高情。庙堂自有夔龙在，安用微生措治平。
壬午西域河中游春十首·其三
作者：耶律楚材
朝代：金
体裁：七言律诗

春雁楼边三两声，东天回首望归程。山青水碧伤心切，李白桃红照眼明。几树绿杨摇客恨，一川芳草惹羁情。天兵几日归东阙，万国欢声贺太平。
壬午西域河中游春十首·其九
作者：耶律楚材
朝代：金
体裁：七言律诗

不如归去乐馀龄，百岁光阴有几程。文史三冬输曼倩，田园二顷忆渊明。宾朋冷落绝交分，亲戚团栾说话情。植杖耘耔聊自适，笑观南亩绿云平。
壬午西域河中游春十首·其二
作者：耶律楚材
朝代：金
体裁：七言律诗

三年春色过边城，萍迹东归未有程。细细和风红杏落，涓涓流水碧湖明。花林啜茗添幽兴，绿亩观耕称野情。何日要荒同入贡，普天钟鼓乐清平。
壬午西域河中游春十首·其五
作者：耶律楚材
朝代：金
体裁：七言律诗

二月河中草木青，芳菲次第有期程。花藏径畔春泉碧，云散林梢晚照明。含笑山桃还似识，相亲水鸟自忘情。遐方且喜丰年兆，万顷青青麦浪平。
壬午西域河中游春十首·其八
作者：耶律楚材
朝代：金
体裁：七言律诗

寓迹尘埃且乐生，垂天六翮敛鹏程。无缘未得风云会，有幸能瞻日月明。出处随时全道用，穷通逐势叹人情。凭谁为发丰城剑，一扫妖氛四海平。
壬午西域河中游春十首·其六
作者：耶律楚材
朝代：金
体裁：七言律诗

异域春郊草又青，故园东望远千程。临池嫩柳千丝碧，倚槛妖桃几点明。丹杏笑风真有意，白云送雨太无情。归来不识河中道，春水潺潺满路平。
壬午西域河中游春十首·其十
作者：耶律楚材
朝代：金
体裁：七言律诗

衰翁老矣倦功名，繁简行军笑李程。牛粪火熟石炕暖，蛾连纸破瓦窗明。水中漉月消三毒，火里生莲屏六情。野老不知天子力，讴歌鼓腹庆升平。
壬午西域河中游春十首·其四
作者：耶律楚材
朝代：金
体裁：七言律诗

河中二月好踏青，且莫临风叹客程。溪畔数枝红杏浅，墙头半点小桃明。谁知西域逢佳景，始信东君不世情。圆沼方池三百所，澄澄春水一时平。
复用前韵
作者：耶律楚材
朝代：金

水影连天天渺渺，山光和水水溶溶。一林修竹摇云碧，百亩凉阴蔽日浓。门外回环皆碧水，庭中坐卧得青山。凭栏尽日搜新句，思入烟霞缥缈间。几时投老谒同参，拟向君王乞镜潭。饭了遨游容膝处，裴公亭与侍中庵。四海干戈尚未平，不如归隐听歌声。情知文武都无用，罢读诗书不学兵。
复用前韵·其一
作者：耶律楚材
朝代：金
体裁：七言绝句

水影连天天渺渺，山光和水水溶溶。一林修竹摇云碧，百亩凉阴蔽日浓。
复用前韵·其三
作者：耶律楚材
朝代：金
体裁：七言绝句

几时投老谒同参，拟向君王乞镜潭。饭了遨游容膝处，裴公亭与侍中庵。
复用前韵·其二
作者：耶律楚材
朝代：金
体裁：七言绝句

门外回环皆碧水，庭中坐卧得青山。凭栏尽日搜新句，思入烟霞缥缈间。
复用前韵·其四
作者：耶律楚材
朝代：金
体裁：七言绝句

四海干戈尚未平，不如归隐听歌声。情知文武都无用，罢读诗书不学兵。
复用前韵唱玄
作者：耶律楚材
朝代：金
体裁：古风

天涯流落从征西，寒盟辜负梅花溪。昔年学道颇得趣，鱼兔入手忘筌蹄。残编断简披庄子，日日须当诵秋水。谁知海若无津涯，河伯源流止于此。人閒酱缶纸数重，太玄强草嗤扬雄。高卧蒿莱傲唐室，清风千古独王通。曲者自曲直者直，何必区区较绳尺。一笔划断闲是非，万事都忘乐岑寂。功名半纸几字行，竞羡成绩书太常。只知牢筴飨刍豢，不思临刃心悲惶。何如打坐蒲团上，参透升平本无象。一瓶一钵更无馀，容膝禅庵仅方丈。从教人笑彻骨穷，生涯原与千圣同。鸟道虽玄功尚在，不如行取无功功。归来踏破澄潭月，大冶洪炉飞片雪。且听石女鸣巴歌，万里一团无孔铁。
复用前韵戏呈龙冈居士兼善长诗友二首·其一
作者：耶律楚材
朝代：金
体裁：七言律诗

君有蛮儿我已知，湛然援笔上新诗。翠眉已惹禅心动，玉颊休教獭髓医。旧有药炉虽竭底，新来鼎器却扶衰。隆隆玉准能青眼，不解云霓也自宜。
复用前韵戏呈龙冈居士兼善长诗友二首·其二
作者：耶律楚材
朝代：金
体裁：七言绝句

行雨行云一夜飞，襄王从此莫含悲。蛮儿侍寝龙岗老，恰似柔稊生柳枝。
外道李浩和景贤霏字韵予再和呈景贤
作者：耶律楚材
朝代：金
体裁：七言律诗

尘缘划断已忘机，布鼓徒敲和者稀。中隐强陪人事过，禅心不与世情违。昔年勋业真堪笑，旧日家山懒欲归。我爱北天真境界，乾坤一色雪花霏。
外道李浩求归再用韵示景贤
作者：耶律楚材
朝代：金
体裁：七言律诗

自从一箭透重关，触处忘缘触处闲。莫问羔裘横毳衲，从教华发映苍颜。水声说法起予甚，山色呈机不我悭。寄客天涯乐如许，问渠何必更南还。
夜坐弹离骚
作者：耶律楚材
朝代：金

一曲离骚一椀茶，个中真味更何加。香销烛烬穹庐冷，星斗阑干山月斜。
夜坐弹离骚
作者：耶律楚材
朝代：金
体裁：七言绝句

一曲离骚一碗茶，个中真味更何加。香销烛烬穹庐冷，星斗阑干山月斜。
天德海上人寄诗用元韵
作者：耶律楚材
朝代：金
体裁：七言绝句

知子无心谒五侯，浮云富贵岂能留？华亭夜静西风软，万顷沧波浸月钩。
太原修夫子庙疏
作者：耶律楚材
朝代：金
体裁：七言绝句

并门连岁不年丰，证父攘羊礼义空。既倒狂澜扶不起，直须急手建庠宫。
太阳十六题 其一 识自宗
作者：耶律楚材
朝代：金
体裁：七言绝句

拈花老子徒饶舌，面壁胡僧太赚人。更着洞山行过水，吾宗从此永沈沦。
太阳十六题 其七 活分
作者：耶律楚材
朝代：金
体裁：七言绝句

垂衣端拱愧佳兵，文化优游致太平。昨夜濛濛春雨足，松筠花草一时荣。
太阳十六题 其三 活中死
作者：耶律楚材
朝代：金
体裁：七言绝句

韶老须弥论过失，庐陵来价认商量。可怜一粒灵丹药，咽下喉咙命已亡。
太阳十六题 其九 平常
作者：耶律楚材
朝代：金
体裁：七言绝句

寒来向火被添绵，夏月临风使扇扇。渴饮饥餐随分过，闲中打坐困时眠。
太阳十六题 其二 死中活
作者：耶律楚材
朝代：金
体裁：七言绝句

百尺竿头须进步，无明鬼窟好抽身。寒灰定爆真奇味，枯木花开别是春。
太阳十六题 其五 背舍
作者：耶律楚材
朝代：金
体裁：七言绝句

人亡家破更何依，退步悬崖撒手时。去岁生涯无寸土，今年活计更忘锥。
太阳十六题 其八 杀人剑
作者：耶律楚材
朝代：金
体裁：七言绝句

雪刃森森倚碧云，佛魔凡圣总亡魂。水乾沧海鱼龙死，火烈昆冈玉石焚。
太阳十六题 其六 不背舍
作者：耶律楚材
朝代：金
体裁：七言绝句

通方大隐好居廛，手段能如火里莲。九陌香尘乌帽底，一槔春水白鸥前。
太阳十六题 其十 利道拔生
作者：耶律楚材
朝代：金
体裁：七言绝句

个个既知迦叶富，人人休怨释迦悭。破铛煮得空华实，甑里盛将铁汉餐。
太阳十六题 其十一 言无过失
作者：耶律楚材
朝代：金
体裁：七言绝句

元知舌上无横骨，须信喉中有转关。唤鳖为龟人不肯，直教迦叶也眉攒。
太阳十六题 其十七 方又圆
作者：耶律楚材
朝代：金
体裁：七言绝句

破船折棹残蓑笠，石女直钩波上月。方士徒誇铁作金，道人祗要金成铁。
太阳十六题 其十三 透脱不透脱
作者：耶律楚材
朝代：金
体裁：七言绝句

重阳九日菊花新，妙契忘言不犯春。收得安南忧伐北，不知何日得通津。
太阳十六题 其十二 透脱
作者：耶律楚材
朝代：金
体裁：七言绝句

潇湘一片芦花秋，雪浪银涛无尽头。何须渔歌发清响，鹭鸶飞出白汀洲。
太阳十六题 其十五 降句之一
作者：耶律楚材
朝代：金
体裁：七言绝句

鹫岭默然全是影，毗耶杜口本非真。灯笼露柱呵呵笑，误杀浮生多少人。
太阳十六题 其十六 降句之二
作者：耶律楚材
朝代：金
体裁：七言绝句

疏山住住莫葱葱，龙牙且无祖师意。须信扑牛另有方，不犯锋铓震天地。
太阳十六题 其十四 称扬
作者：耶律楚材
朝代：金
体裁：七言绝句

从来个事不囊藏，刹刹尘尘为举扬。近日令严谁敢犯，不教夺市与搀行。
太阳十六题 其四 不落死活
作者：耶律楚材
朝代：金
体裁：七言绝句

白云深处有沧波，半醉微醒哭更歌。孤艇往来无系绊，阴晴天气曝渔蓑。
太阳十六题·识自宗
作者：耶律楚材
朝代：金

拈花老子徒饶舌，面壁胡僧太赚人。更着洞山行过水，吾宗从此永沈沦。百尺竿头须进步，无明鬼窟好抽身。寒灰定爆真奇味，枯木花开别是春。韶老须弥论过失，庐陵来价认商量。可怜一粒灵丹药，咽下喉咙命已亡。白云深处有沧波，半醉微醒哭更歌。孤艇往来无系绊，阴晴天气曝渔蓑。人亡家破更何依，退步悬崖撒手时。去岁生涯无寸土，今年活计更忘锥。通方大隐好居廛，手段能如火里莲。九陌香尘乌帽底，一槔春水白鸥前。垂衣端拱愧佳兵，文化优游致太平。昨夜濛濛春雨足，松筠花草一时荣。雪刃森森倚碧云，佛魔凡圣总亡魂。水乾沧海鱼龙死，火烈昆冈玉石焚。寒来向火被添绵，夏月临风使扇扇。渴饮饥餐随分过，闲中打坐困时眠。个个既知迦叶富，人人休怨释迦悭。破铛煮得空华实，甑里盛将铁汉餐。元知舌上无横骨，须信喉中有转关。唤鳖为龟人不肯，直教迦叶也眉攒。潇湘一片芦花秋，雪浪银涛无尽头。何须渔歌发清响，鹭鸶飞出白汀洲。重阳九日菊花新，妙契忘言不犯春。收得安南忧伐北，不知何日得通津。从来个事不囊藏，刹刹尘尘为举扬。近日令严谁敢犯，不教夺市与搀行。鹫岭默然全是影，毗耶杜口本非真。灯笼露柱呵呵笑，误杀浮生多少人。疏山住住莫葱葱，龙牙且无祖师意。须信扑牛另有方，不犯锋铓震天地。破船折棹残蓑笠，石女直钩波上月。方士徒誇铁作金，道人祗要金成铁。
子铸生朝润之以诗为寿予因继其韵以遗之
作者：耶律楚材
朝代：金
体裁：古风

岩松傲岁寒，枝干腾千尺。男儿若稽古，功名垂竹帛。我祖东丹王，施仁能善积。我考文献公，清白遗四壁。盛名流万世，馨香光赫赫。余生叹不辰，西域十年客。贫困志不渝，未肯忘平昔。昔日出燕然，辰当摄提格。鹑尾得凤毛，续后予无责。汝知学不学，何啻云泥隔。为山亏一篑，龙门空点额。远袭周孔风，近追颜孟迹。优游礼乐方，造次仁义宅。继夜诵诗书，废时毋博弈。勤惰分龙猪，三十成骨骼。孜孜寝食废，安可忘朝夕。行身谨而信，于礼顺而摭。祥麟具五蹄，溟鹏全六翮。为人备五常，奚忧仕与谪。成功不自满，始知谦受益。慎毋忘此诗，吾言真药石。
安庆织万佛疏
作者：耶律楚材
朝代：金
体裁：七言绝句

十方三世万如来，不犯梭头宝座开。单手元知不成拍，三台须要大家催。
寄万寿堂头乞湖山
作者：耶律楚材
朝代：金
体裁：七言绝句

削玉剜琼出自然，依晞岩窦吐云烟。禅师手段掀山岳，便好移来向玉泉。
寄万寿润公禅师
作者：耶律楚材
朝代：金
体裁：七言绝句

林泉人笑凤凰枝，我慕林泉叹后时。盼得人来问消息，太平和尚又无诗。
寄万寿润公禅师用旧韵
作者：耶律楚材
朝代：金
体裁：七言律诗

懒答禅师一纸书，禅师佳句古谁如。不才叹我垂垂老，美裕怜君绰绰馀。断臂志能如慧祖，点胸终不似云居。三关参到纵横处，识破黄龙脚似驴。
寄东林
作者：耶律楚材
朝代：金
体裁：七言绝句

东林已秀两三枝，覆荫人天正此时。贪向龙宫翻贝叶，恼人不寄玉泉诗。
寄东林
作者：耶律楚材
朝代：金
体裁：七言律诗

同参万里寄书来，盥手缄封手自开。没骨舌头我难说，无根树子若能栽。金鹏手段平翻海，任老钩竿不钓能。何日万松轩侧畔，笑谈抵掌一开怀。
寄东林同参
作者：耶律楚材
朝代：金
体裁：七言绝句

东林屡有寄来诗，忙里何尝报一辞。岂是玉泉生吝惜，言无滋味不宜时。
寄云中东堂和尚
作者：耶律楚材
朝代：金
体裁：七言律诗

云中种出火莲华，到底东堂是作家。伏手骨挝腰下剑，笑人家具手中蛇。三玄戈甲徒心乱，五位君臣莫眼花。只遮些儿难理会，草鞋包裹破袈裟。
寄云中卧佛寺照老
作者：耶律楚材
朝代：金
体裁：七言律诗

像教中微祖意沈，卢能嫡子起予深。看经不怕牛皮透，着眼常听露柱吟。行道权居卧佛寺，活机特异死禅心。凭君摘取空华实，好种人閒无影林。
寄仲文尚书
作者：耶律楚材
朝代：金
体裁：七言律诗

仲文曾作黑头公，辅弼明时播美风。治粟货泉流冀北，提刑奸迹屏胶东。笑观桃李新恩遍，拜扫松楸老计终。西域故人增喜色，万全良策不谋同。
寄休林老人
作者：耶律楚材
朝代：金
体裁：七言绝句

世上元无真是非，丛林禅客自多疑。此诗寄向并州去，笑倒休林老古锥。
寄倪公首座
作者：耶律楚材
朝代：金
体裁：七言绝句

亨监逃海淹齑瓮，隆老成龙过禹门。独有倪公尚痴坐，几时承继万松轩。
寄光祖
作者：耶律楚材
朝代：金
体裁：七言绝句

渔阳光祖冠当时，笔法词源我独知。君有家鸡君自厌，为何偏爱玉泉诗。
寄冰室散人
作者：耶律楚材
朝代：金
体裁：七言律诗

佳人元不是摩澄，幻术因循污此生。对雪解歌吟飞絮，灭灯能审断弦声。凤楼潇洒闲琼馆，冰室深沈冷玉笙。好访龙溪善知识，传灯何啻总持名。
寄南塘老人张子真
作者：耶律楚材
朝代：金
体裁：七言律诗

张侯风味讵能忘，黄米曾令我一尝。抵死解官违北阙，达生遁世钓南塘。知来何假灵龟兆，作赋能陈瑞鹤祥。岂是西边无土物，不如诗句寄东阳。
寄圣安澄公禅师
作者：耶律楚材
朝代：金
体裁：七言律诗

澄公屡有寄来书，不著寒温问讯予。老柏依然笼古殿，旃檀无恙锁精庐。金鳞透网三乘外，大隐居廛千载馀。祗有些儿堪恨处，向人刚觅护身符。
寄圣安澄老乞药
作者：耶律楚材
朝代：金
体裁：七言绝句

登高回首望燕山，试道新诗怨圣安。赚得护身符子去，二年不寄大还丹。
寄天山周敬之
作者：耶律楚材
朝代：金
体裁：七言律诗

当年倾盖识君初，烂饮天山驻使车。秋去安仁空有赋，雁来公瑾又无书。林峦红叶知人老，篱落黄花亦我疏。为向天涯道岑寂，强吟新句附双鱼。
寄妹夫人
作者：耶律楚材
朝代：金
体裁：七言律诗

三十年前旅永安，凤箫楼上倚阑干。初学书画同游戏，静阅琴棋相对闲。聚散悲欢灯影里，兴亡成败梦魂间。安书风送来天际，望断中州一发山。
寄孔雀便面奉万松老师
作者：耶律楚材
朝代：金
体裁：七言绝句

风流彩扇出西州，寄与白莲老社头。遮日招风都不碍，休从侍者索犀牛。
寄岳君索玉博山
作者：耶律楚材
朝代：金
体裁：七言绝句

玉炉精巧若裁肪，寄与髯翁也不妨。古庙多年无气息，直消一炷返魂香。
寄巨川宣抚
作者：耶律楚材
朝代：金
体裁：七言律诗

历数兴亡掌上看，提兵一战领清官。马前草诏珠玑润，纸上挥毫风雨寒。昔日谈禅明法界，而今崇道倡香坛。诸行百辅君都占，潦倒鲰生何处安。
寄平阳净名润老
作者：耶律楚材
朝代：金
体裁：七言律诗

驿骑新从平水回，知公无恙笑颜开。出门不剪闲庭草，退步从生古殿苔。玉锁何须絟彩凤，金钩毋得钓黄鲐。夜深织就无纹锦，但有人来寄个来。
寄平阳净名院润老
作者：耶律楚材
朝代：金
体裁：七言律诗

昔年平水便相寻，握手临风话素心。刻烛赋成无字句，按徽弹彻没弦琴。风来远渡晚潮急，雨过寒塘秋水深。此乐莫教儿辈觉，又成公案满丛林。
寄平阳润和尚
作者：耶律楚材
朝代：金
体裁：七言律诗

十首新词寄我时，净名手段我独知。解将没孔铁锤子，打就无声金盏儿。言外翻腾闲曲调，劫前拈弄古钤锤。清河露布殽公案，赚得衰翁一首诗。
寄张子闻
作者：耶律楚材
朝代：金
体裁：七言律诗

忆昔携琴论太玄，湛然初识子闻贤。回头葱岭仍千里，分手松轩已五年。东望卢龙倾玉表，西来青鸟阙金笺。几时重会燕山道，一曲临风奏水仙。
寄张鸣道
作者：耶律楚材
朝代：金
体裁：七言律诗

张君宗派自留侯，壮岁成名入士流。一代诗声如玉振，千钧笔力挽银钩。平山邂逅初青眼，汴水伶仃已白头。遥想荷花好时节，故人吟倚仲宣楼。
寄德明
作者：耶律楚材
朝代：金
体裁：七言律诗

英侯志节本凌云，尚自飘零故国尘。有道且同麋鹿友，谈玄能说虎狼仁。幸然不全饱死鬼，可惜空吟笑杀人。弥勒下生何太早，莫随邪见说无因。
寄景贤
作者：耶律楚材
朝代：金
体裁：七言律诗

湛然有过必人知，笑寄龙冈自讼诗。阎浮众生苦为乐，华严皇觉药能医。十年擐甲足疾作，三月弹琴臂力衰。因病得闲闲却病，闲中虽病也便宜。
寄景贤一十首
作者：耶律楚材
朝代：金

龙冈能觅淡中欢，心与孤云自在闲。琴阮生涯事松菊，诗书活计老丘山。叩弦声自无中出，得句思从天外还。踏破化工无尽藏，闲人受用亦非悭。龙冈、漆水两交欢，纵意琴书做老闲。未得一言安海内，已输三箭定天山。肯容诗思妨心慧，岂使声尘碍耳还。信手拈来无不是，清风明月有何悭。人间聚散妄悲欢，何似林泉遁世闲。十载残躯游瀚海，积年归梦绕闾山。空岩猿鹤招予往，满架琴书伴我还。多谢龙冈怜老隐，新诗酬酢路无悭。弦索词章且助欢，羡渠临老得安闲。琴歌爱子弹秋水，佳句服君仰泰山。声古调凄真可听，辞雄韵险实难还。先难后易今方省，名士襟怀本不悭。宦情触处不成欢，未得浮生半日闲。荐鹗有书惭北海，泽民无术愧东山。琴书习气终难忘，岩麓荒园怎得还。卜隐龙冈成老伴，肯教诗思笔头悭。广文怜我失清欢，每著琴书伴我闲。痛忆金声并玉振，酷思流水与高山。诗坛吝啬犹深闭，琴债迁延未肯还。一状如今都领过，龙冈须破两重悭。琴书吾子尽幽欢，随分消磨日月闲。佳句典刑传四海，水仙声韵彻三山。每惭木李投君去，却得琼瑶报我还。从此龙冈开廪藏，徽边笔下更无悭。世间何事最为欢，争似能偷忙里闲。得遇夜晴须对月，每逢春盛强登山。无钱沽酒和衣典，图利吟诗倍本还。绮语千章琴百曲，莫教风月笑人悭。我与先生久已欢，而今皆愿老来闲。同舟载棹醉观月，并辔骑驴饱看山。绮句缀成连谱换，纯音弹了着诗还。琴诗此际慵拈出，可怨龙冈为纸悭。闲人闲里竟闲欢，未得回光未是闲。叩道一螺斟巨海，参玄千里望恒山。但能透镞穿三句，何必拖泥辨八还。个事人人皆富有，含生休怨释迦悭。
寄景贤一十首·其一
作者：耶律楚材
朝代：金
体裁：七言律诗

龙冈能觅淡中欢，心与孤云自在闲。琴阮生涯事松菊，诗书活计老丘山。叩弦声自无中出，得句思从天外还。踏破化工无尽藏，闲人受用亦非悭。
寄景贤一十首·其七
作者：耶律楚材
朝代：金
体裁：七言律诗

琴书吾子尽幽欢，随分消磨日月闲。佳句典刑传四海，水仙声韵彻三山。每惭木李投君去，却得琼瑶报我还。从此龙冈开廪藏，徽边笔下更无悭。
寄景贤一十首·其三
作者：耶律楚材
朝代：金
体裁：七言律诗

人间聚散妄悲欢，何似林泉遁世闲。十载残躯游瀚海，积年归梦绕闾山。空岩猿鹤招予往，满架琴书伴我还。多谢龙冈怜老隐，新诗酬酢路无悭。
寄景贤一十首·其九
作者：耶律楚材
朝代：金
体裁：七言律诗

我与先生久已欢，而今皆愿老来闲。同舟载棹醉观月，并辔骑驴饱看山。绮句缀成连谱换，纯音弹了着诗还。琴诗此际慵拈出，可怨龙冈为纸悭。
寄景贤一十首·其二
作者：耶律楚材
朝代：金
体裁：七言律诗

龙冈、漆水两交欢，纵意琴书做老闲。未得一言安海内，已输三箭定天山。肯容诗思妨心慧，岂使声尘碍耳还。信手拈来无不是，清风明月有何悭。
寄景贤一十首·其五
作者：耶律楚材
朝代：金
体裁：七言律诗

宦情触处不成欢，未得浮生半日闲。荐鹗有书惭北海，泽民无术愧东山。琴书习气终难忘，岩麓荒园怎得还。卜隐龙冈成老伴，肯教诗思笔头悭。
寄景贤一十首·其八
作者：耶律楚材
朝代：金
体裁：七言律诗

世间何事最为欢，争似能偷忙里闲。得遇夜晴须对月，每逢春盛强登山。无钱沽酒和衣典，图利吟诗倍本还。绮语千章琴百曲，莫教风月笑人悭。
寄景贤一十首·其六
作者：耶律楚材
朝代：金
体裁：七言律诗

广文怜我失清欢，每著琴书伴我闲。痛忆金声并玉振，酷思流水与高山。诗坛吝啬犹深闭，琴债迁延未肯还。一状如今都领过，龙冈须破两重悭。
寄景贤一十首·其十
作者：耶律楚材
朝代：金
体裁：七言律诗

闲人闲里竟闲欢，未得回光未是闲。叩道一螺斟巨海，参玄千里望恒山。但能透镞穿三句，何必拖泥辨八还。个事人人皆富有，含生休怨释迦悭。
寄景贤一十首·其四
作者：耶律楚材
朝代：金
体裁：七言律诗

弦索词章且助欢，羡渠临老得安闲。琴歌爱子弹秋水，佳句服君仰泰山。声古调凄真可听，辞雄韵险实难还。先难后易今方省，名士襟怀本不悭。
寄曲阳戒坛会首大师
作者：耶律楚材
朝代：金
体裁：七言律诗

四众飞书请万松，不消弹指已成功。灯笼證据真谈辨，露柱承当不耳聋。梵行细推无处所，戒坛须信塞虚空。无为济物谁能悉，惟有东垣月拂风。
寄武川摩诃院圆明老人五首
作者：耶律楚材
朝代：金

临行不暇别圆明，禅客机关百变生。明月清风都不会，落花流水两无情。只知常谒摩诃院，谁道曾离归化城。宾主相忘非聚散，笑谈松竹自清声。新诗入手眼增明，老作机锋太峻生。略叙寒温闲礼数，过承褒赏假人情。羡君奋迅超真地，笑我徘徊恋化城。且喜武川归海若，狂流万派尽消声。我爱圆明道眼明，简书时复寄鲰生。谈真辨妄输达士，背正归邪笑世情。且隐骊珠光万丈，奚贪尺璧价连城。穹庐高枕无馀事，静听潮轰北海声。归与不得效渊明，细碎功名误此生。客里正如闲气味，病来犹有好心情。冰弦罢品昭君曲，醉墨闲题苏武城。受用观音法无尽，悲笳风送两三声。一扇儒风佛日明，舍生从此乐馀生。高人编简寻长味，衲子林泉称野情。见道谷绵充廪藏，喜闻流散集京城。自惭无德毗明主，千里虚名浪播声。
寄武川摩诃院圆明老人五首·其一
作者：耶律楚材
朝代：金
体裁：七言律诗

临行不暇别圆明，禅客机关百变生。明月清风都不会，落花流水两无情。只知常谒摩诃院，谁道曾离归化城。宾主相忘非聚散，笑谈松竹自清声。
寄武川摩诃院圆明老人五首·其三
作者：耶律楚材
朝代：金
体裁：七言律诗

我爱圆明道眼明，简书时复寄鲰生。谈真辨妄输达士，背正归邪笑世情。且隐骊珠光万丈，奚贪尺璧价连城。穹庐高枕无馀事，静听潮轰北海声。
寄武川摩诃院圆明老人五首·其二
作者：耶律楚材
朝代：金
体裁：七言律诗

新诗入手眼增明，老作机锋太峻生。略叙寒温闲礼数，过承褒赏假人情。羡君奋迅超真地，笑我徘徊恋化城。且喜武川归海若，狂流万派尽消声。
寄武川摩诃院圆明老人五首·其五
作者：耶律楚材
朝代：金
体裁：七言律诗

一扇儒风佛日明，舍生从此乐馀生。高人编简寻长味，衲子林泉称野情。见道谷绵充廪藏，喜闻流散集京城。自惭无德毗明主，千里虚名浪播声。
寄武川摩诃院圆明老人五首·其四
作者：耶律楚材
朝代：金
体裁：七言律诗

归与不得效渊明，细碎功名误此生。客里正如闲气味，病来犹有好心情。冰弦罢品昭君曲，醉墨闲题苏武城。受用观音法无尽，悲笳风送两三声。
寄沙井刘子春
作者：耶律楚材
朝代：金
体裁：七言律诗

寄语沙城老故人，别来嬴得鬓边尘。马蹄踏破关中月，新句吟空河表春。名利相萦余有歉，琴书自乐子非贫。何时策杖君家去，再试渊明漉酒巾。
寄清溪居士秀玉
作者：耶律楚材
朝代：金
体裁：七言律诗

鹪鹩犹欠一枝栖，不得燕山半土犁。时复有琴歌碧玉，年来无梦绕清溪。数行文字聊遮眼，半纸功名苦噬脐。回首故人今健否，馀生甘老碧云西。
寄甘泉慧公和尚
作者：耶律楚材
朝代：金
体裁：七言绝句

东林枝胜桂林枝，不惜甘泉济旱时。铁额钢头含笑面，可人能字更能诗。
寄甘泉禅师谢惠书
作者：耶律楚材
朝代：金
体裁：七言绝句

万松节外有孙枝，德业文章冠一时。不惜临风寄新句，知音消得湛然诗。
寄用之侍郎
作者：耶律楚材
朝代：金
体裁：七言律诗

蓬莱怜我寄芳笺，劝我无忘仁义先。几句良言甜似蜜，数行温语煖于绵。从来谁识龟毛拂，到底难调胶柱弦。用我必行周孔教，舍予不负万松轩。
寄白云上人用旧韵
作者：耶律楚材
朝代：金
体裁：七言绝句

上人别后未能参，一首新诗自北南。萧寺深沉香火冷，白云闲锁旧禅庵。
寄皓公堂头同参
作者：耶律楚材
朝代：金
体裁：七言绝句

皓公闻道住南宫，笑写新诗托去鸿。准备金桃三百颗，因风寄与老髯公。
寄移剌国宝
作者：耶律楚材
朝代：金
体裁：七言律诗

昔年萍迹旅京华，曾到风流国宝家。居士为予常吃素，先生爱客必烹茶。明窗挥麈谈禅髓，净几焚香顶佛牙。回首五年如一梦，梦中不觉过流沙。
寄移剌子春
作者：耶律楚材
朝代：金
体裁：七言律诗

说与沙城刘子春，湛然垂老酷思君。同游青冢秋将尽，共饮天山酒半醺。茧纸题诗熟鍊字，毡庐谈道细论文。五年回首真如梦，衰草寒烟正断魂。
寄简堂头
作者：耶律楚材
朝代：金
体裁：七言绝句

巨川生下此村牛，千百头中祗一头。鼻孔撩天无主伴，不风流处也风流。
寄西庵上人用旧韵四首
作者：耶律楚材
朝代：金

别后无缘得再参，新诗重寄代和南。他年放我休官去，只向云川结小庵。功名我已让曹参，又见曹参定五南。布袜青鞋从此始，济源闻有侍中庵。多幸松轩得罢参，玉泉山水胜江南。泉边便作归休计，何必香山觅旧庵。忆昔吾师放晚参，扬兵西北击东南。一声霹雳龙飞去，尚有痴人宿草庵。
寄西庵上人用旧韵四首·其一
作者：耶律楚材
朝代：金
体裁：七言绝句

别后无缘得再参，新诗重寄代和南。他年放我休官去，只向云川结小庵。
寄西庵上人用旧韵四首·其三
作者：耶律楚材
朝代：金
体裁：七言绝句

多幸松轩得罢参，玉泉山水胜江南。泉边便作归休计，何必香山觅旧庵。
寄西庵上人用旧韵四首·其二
作者：耶律楚材
朝代：金
体裁：七言绝句

功名我已让曹参，又见曹参定五南。布袜青鞋从此始，济源闻有侍中庵。
寄西庵上人用旧韵四首·其四
作者：耶律楚材
朝代：金
体裁：七言绝句

忆昔吾师放晚参，扬兵西北击东南。一声霹雳龙飞去，尚有痴人宿草庵。
寄贾抟霄乞马乳
作者：耶律楚材
朝代：金
体裁：七言律诗

天马西来酿玉浆，革囊倾处酒微香。长沙莫吝西江水，文举休空北海觞。浅白痛思琼液冷，微甘酷爱蔗浆凉。茂陵要洒尘心渴，愿得朝朝赐我尝。
寄金城士大夫
作者：耶律楚材
朝代：金
体裁：七言绝句

金城人士本多奇，何事庠宫久蔑资。周急无轻五秉粟，伤时因寄一篇诗。
寄龙溪老人乞西岩香
作者：耶律楚材
朝代：金
体裁：七言律诗

寄语龙溪老古锥，西岩风韵我长思。香钱缓发鸣琴后，瓦鼎浓薰入定时。比拟梅魂祗独步，品量龙脑可同驰。湛然鼻孔撩天大，穿过多时不自知。
对雪鼓琴
作者：耶律楚材
朝代：金
体裁：古风

君不见党侯赏雪斟羊羔，蛾眉低唱白云谣。慷慨樽前一绝倒，高谈阔论誇雄豪。又不见陶谷开轩收竹雪，旋烧活火烹团月。笑撚吟须吟雪诗，冷淡生活太清绝。清欢浊乐争相高，至人视此轻鸿毛。嗜音酣酒元粗俗，癖茶嚼句空劬劳。龙庭飞雪风凄冽，天地模糊同一色。数卮美湩温如春，三弄悲风弦欲折。酪奴欢伯持降旌，诗声歌韵不敢鸣。党武陶文都勘破，真识此心无一个。
己丑过鸡鸣山
作者：耶律楚材
朝代：金
体裁：七言律诗

三年四度过鸡鸣，我仆徘徊马倦登。寂寞柴门空有舍，萧条山寺静无僧。残花溅泪千程别，啼鸟伤心百感生。今古兴亡都莫问，穹庐高卧醉腾腾。
庚辰西域清明
作者：耶律楚材
朝代：金
体裁：七言律诗

清明时节过边城，远客临风几许情。野鸟间关难解语，山花烂漫不知名。葡萄酒熟愁肠乱，玛瑙杯寒醉眼明。遥想故园今好在，梨花深院鹧鸪声。
庚辰西域清明
作者：耶律楚材
朝代：金

清明时节过边城，远客临风几许情。
野鸟间关难解语，山花烂熳不知名。
蒲萄酒熟愁肠乱，玛瑙杯寒醉眼明。
遥想故园今好在，梨花深院鹧鸪声。
张汉臣因入觐索诗
作者：耶律楚材
朝代：金
体裁：七言律诗

汉臣千里觐龙庭，欲使天皇致太平。十事便宜言恳切，三千貔虎令严明。好筹庙算如留相，莫忆鲈鱼似季鹰。一统要荒君勉力，云台须占最高名。
弹广陵散
作者：耶律楚材
朝代：金
体裁：七言绝句

居士闲弹止息时，胸中郁结了无遗。乐天若得嵇生意，未肯独吟秋思诗。
弹广陵散终日而成因赋诗五十韵
作者：耶律楚材
朝代：金
体裁：古风

湛然数从军，十稔苦行役。而今近衰老，足疾困卑湿。岁暮懒出门，不欲为无益。穹庐何所有，祗有琴三尺。时复一弦歌，不犹贤博弈。信能禁邪念，閒愁破堆积。凊旦炷幽香，澄心弹止息。薄暮已得意，焚膏达中夕。古谱成巨轴，无虑声千百。大意分四节，四十有四拍。品弦欲终调，六弦一时划。初讶似破竹，不止如裂帛。忘身志慷慨，别姊情惨戚。冲冠气何壮，投剑声如掷。呼幽达穹苍，长虹如玉立。将弹怒发篇，寒风自瑟瑟。琼珠落玉器，雹坠渔人笠。别鹤唳苍松，哀猿啼怪柏。数声如怨诉，寒泉古涧涩。几折变轩昂，奔流禹门急。大弦忽一捻，应弦如破的。云烟速变灭，风雷恣呼吸。数作拨剌声，指边轰霹雳。一鼓息万动，再弄鬼神泣。叔夜志豪迈，声名动蛮貊。洪炉煅神剑，自觉乾坤窄。钟会来相过，箕踞方袒裼。一旦谮杀之，始知襟度阨。新声东市绝，孝尼无所获。密传迨王遨，曾为山甫客。近代有张研，妙指莫能及。琴道震汴洛，屡陪光禄席。器之虽有声，鍊此头垂白。中间另起意，沈思至峻迹。节奏似支离，美玉成破璧。为山亏一篑，未精诚可惜。我爱栖岩翁，翻声从旧格。始终成一贯，雅趣超今昔。三引入五序，始作意如翕。纵之果纯如，将终缴而绎。嵇生能作此，史臣书简策。又谓神所授，传自华阳驿。韩皋破是说，以为避晋隙。张崇作谱序，似是未为得。我今通此论，是非自悬隔。商与宫同声，断知臣道逆。权臣侔人主，不啻韩相贼。安得聂政徒，元恶诛君侧。上欲悟天子，下则有所激。惜哉中散意，千古无人识。
弹琴逾时作解嘲以呈万松老师
作者：耶律楚材
朝代：金
体裁：七言律诗

一曲悲风历指寒，昔年曾奉万松轩。本嫌浮脆删吟抑，为爱轩昂变撞敦。高趣酿成真有味，烦襟洗尽了无痕。禅人若道声尘妄，孤负观音正法门。
弹秋宵步月秋夜步月二曲
作者：耶律楚材
朝代：金
体裁：七言绝句

碧玉声中步月歌，弹来弹去不嫌多。从教人笑成琴癖，老子佯呆不管他。
弹秋思用乐天韵二绝示景贤
作者：耶律楚材
朝代：金

秋思而今不入时，平和节奏苦嫌迟。香山旧谱重拈出，不问知音知不知。粼粼断似乌蛇蚹，瑟瑟徽如古殿苔。玉涧鸣泉独受用，穹庐祗少景贤来。
弹秋思用乐天韵二绝示景贤·其一
作者：耶律楚材
朝代：金
体裁：七言绝句

秋思而今不入时，平和节奏苦嫌迟。香山旧谱重拈出，不问知音知不知。
弹秋思用乐天韵二绝示景贤·其二
作者：耶律楚材
朝代：金
体裁：七言绝句

粼粼断似乌蛇蚹，瑟瑟徽如古殿苔。玉涧鸣泉独受用，穹庐祗少景贤来。
弹秋水
作者：耶律楚材
朝代：金
体裁：五言律诗

信意弹秋水，清商促轸成。只疑天上曲，不似世间声。海若诚无敌，河神已请平。三朝不弹此，心窍觉尘生。
录寄新诗呈冲霄
作者：耶律楚材
朝代：金
体裁：七言绝句

冲霄酷爱玉泉诗，愧我年来无好辞。录寄新诗三十首，莫教俗子等闲知。
德兴府𡺁峪云岩寺请东林老人住持疏
作者：耶律楚材
朝代：金
体裁：七言绝句

昔日山中养圣胎，峪中松桧手亲栽。院荒松老无龙象，便请东林更一来。